“Kita Jaga Mak Ayah Kita, InsyaAllah Anak-Anak Jaga Kita Pula.” Coretan Abby Abadi Ini Menyentuh Jiwa

Kasih ibu bawa ke syurga dan kasih bapa kekal selamanya. Ini menunjukkan betapa ibu bapa perlu diberi status kedudukan yang amat mulia. Antara coretan Abby Abadi ialah “Kita jaga mak ayah kita, insyaallah anak-anak jaga kita pula.”

Hati tersentuh kala membaca coretan Abby Abadi pada masa yang sama memuat naik video rutin mandikan ayahanda tersayang.  Menerusi coretannya, beliau melahirkan rasa rendah diri untuk memberikan tanggungjawab yang terbaik sebagai anak kepada ayahanda tersayang.

Walaupun kadang kala menghadapi kekangan masa, beliau dan suaminya akan sedaya upaya meluangkan masa untuk menguruskan rutin harian menguruskan ayahanda selain dibantu bondanya.

Muhasabah diri buat dirinya, beliau juga berpesan kepda pengikutnya supaya menjaga kedua ibu bapa, moga menjadi teladan kepada anak-anak.

Nyata, oleh kerana itulah, Islam meletakkan ibu bapa pada status tertinggi dalam kehidupan seorang anak selain Tuhan dan Nabi. Sesungguhnya sedar atau tidak, kita selamanya adalah anak kepada kedua ibu bapa. Sama ada mereka masih hidup atau meninggal dunia.

Rutin mandikan Ayah

Usahakan tiap2 pagi.. Tapi bila ada hari2 yg tak sempat, rasa berdosa sangat sebab kesian dekat Mak huhu ?

Kadang suami seorang, kadang Sy dgn suami, kadang anak buah yg nama azrai tlg.. ni ada Danish, ajak Danish sekali.. Ayah kita, usahakanlah yg terbaik. Kalau tak anak2 & cucu2 sendiri yg buat, nk harap siapa kan? ?

Kita jaga Mak Ayah kita, inshaALLAH esok2 anak2 jaga kita pula kan? Amin.

Dalam pada itu, netizennya juga melahirkan rasa sedih dan berkongsi kisah yang sama mengenangkan kisah ibu bapa tercinta. Sungguh menyentuh hati.

Apa yang pasti, bagi pendapat admin, yakin dengan keikhlasan menjaga mereka akan menjadi teladan yang baik untuk anak.

Sabda Rasulullah SAW bermaksud: “Barang siapa yang menziarahi kedua-dua orang tuanya, maka Allah mencatat untuknya setiap langkahnya dengan 100 kebaikan dan menghapuskan 100 kejahatan serta mengangkat untuknya 100 darjat, apabila dia duduk di hadapan kedua-dua orang tuanya serta bercakap dengan perkataan yang baik, maka kelak pada hari kiamat Allah Taala akan memberi kepadanya nur cahaya yang memancar di hadapannya. Apabila dia kembali dari ziarahnya itu, maka kembalilah dia dengan mendapat keampunan.” (Hadis riwayat al-Bukhari daripada Abu Zar al-Ghifari)

Moga kita semua muhasabah diri untuk menjadi anak yang terbaik kepada ibu bapa.


Tak Perlu Produk Mahal, Masker Oat Buatan Sendiri Sudah Cukup Buat Kulit Jadi Cantik!

Kali ini dikongsikan pula cara untuk menjaga kulit agar terlihat sihat dan cantik serta bebas jerawat dengan mengunakan masker oat yang boleh dihasilkan sendiri. Ini sebagai mana perkongsian seorang ibu cantik beranak dua ini dek kerana terlalu obses dengan kecantikan alami.

Apa yang pasti, Zana Mokhtar punya banyak petua dan dijadikan amalan untuk penjagaan wajahnya yang dikongsikan di laman sosial. Antara yang menarik perhatian adalah untuk menghasilkan masker wajah dengan menggunakan oat.

Menurutnya, masker yang dihasilkan sendiri bukan sahaja menjimatkan malah apa yang lebih penting baginya bebas daripada bahan kimia. Malah kesan yang diperolehi daripada rutin penggunaan sekurang-kurangya seminggu 2 atau 3 kali, terbukti memuaskan hati.

Ayuh kita pelajari bagaimana cara yang sering dilakukan olehnya untuk menghasilkan masker oat ini.

Bahan-bahan:

madu

Cara buat :

2. Kemudian masukkan madu, gaul sebati.

3. Sebelum disapukan ke wajah, pastikan muka dicuci bersih terlebih dahulu.

4. Kemudian ratakan ke seluruh wajah dan biarkan selama 15 minit.

5. Setelah itu baru dicuci bersih.

KESANNYA :  Bila diamalkan secara konsisten, akan nampak kulit wajah semakin cantik tanpa ada jerawat.

sumber : Zana Mokhtar


Watak Suami Songsang Dalam Drama, Aaron Aziz Bikin Netizen Terkejut. “Seram Sejuk Rasanya.”

Setiap pasangan yang berkahwin sudah tentu sentiasa berdoa supaya keluarganya harmoni dan bahagia.

Namun, cabaran dalam rumahtangga tetap ada. Suami yang diharapkan sebagai pelindung dan ketua keluarga kadang kecundang dek hasutan syaitan. Suami terpesong jalan hidupnya mempunyai hubungan songsang.

Begitulah yang watak yang dilakonkan oleh pelako terkenal  Datuk Aaron Aziz. Siapa sangka terkenal dengan watak lakonan yang lasak,serius dan setia, pelakon berbadan sasa  ini diberi peranan untuk melakukan watak seorang suami yang mencintai seorang lelaki dalam drama ‘Suamiku Lelaki Pendosa.’

Pertama kali membawa watak lelaki sonsang, pelakon hebat Datuk Aaron Aziz mengakui bukan mudah untuk menghidupkan karakter Dean Ilyas dalam drama berkenaan.

Kata Aaron, ada kesukaran yang perlu diatasi memandangkan beliau tidak berpengalaman membawakan watak sedemikan sebelum ini.

“Memang mencabar. Saya perlu mencintai seorang lelaki di dalam drama ini. Jadi, itu adalah luar biasa bagi saya.

Apa yang pasti, para netizen tidak nafikan ia dikatakan juga berlaku dalam masyarakat. Kisah ini diharap menjadi iktibar agar hidup berlandaskan agama.

Setiap kali pengarah memberi pengarah memberi arahan ‘cut’ pelakon akan ketawa mengenangkan adengan watak yang diberi.

Dalam pada itu, netizen meluahkan rasa terkejut melihat lakonan pelakon kesayangan ramai itu. Ada yang mengaku tidak sanggup melihat adengan manja pasangan lelaki.

Bacaan lanjut:

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Jangan Buat Andaian & Spekulasi Bukan-Bukan..” – Bapa Yakin Menantu Alami Gangguan, Tak Simpan Dendam

Selepas kecoh tentang kejadian menyayat hati melibatkan pemergian ibu dan anak di Johor semalam, orang ramai mula sangka suspek yang juga suami mangsa mungkin terlibat dalam penggunaan barang terlarang. Bagaimanapun, polis hari ini mengesahkan lelaki tersebut negatif sekaligus menamatkan spekulasi bahawa individu itu telah ‘dikuasai’ bahan berkenaan.

Dalam pada itu, bapa kepada Allahyarhamah Hajar Nursyahirin iaitu Rosman Ahmad mendedahkan bahawa besannya telah berkali-kali datang untuk memohon maaf selepas insiden tersebut berlaku. Dipetik dari Harian Metro, dia akui tidak ingin memendam rasa amarah selain sudah maafkan anak menantu serta keluarganya.

“Sejak semalam, dia (bapa suspek) jumpa saya dan berkali-kali minta maaf.

“Saya maafkan saja sebab bukannya kita boleh menghakimi sesuatu benda yang kita tidak tahu,” katanya.

Malah, dia juga sempat bertanya kepada besan sama ada anak menantunya ada mengalami tekanan. Bagaimanapun, tiada sebarang masalah yang berlaku.

“Saya ada tanya apa masalah peribadi anak dia, dia (besan) kata memang tidak ada. Tetapi, saya dapat tahu dia berhenti kerja sebelum ini sebab dapat projek cuci kapal di Desaru.

“Kita orang dah berumur ini fikir, mungkin kawasan itu ‘keras’, jadi mungkin apa yang berlaku pada dia dan apa yang dia buat pada anak saya, bagi saya bukan dia, mungkin juga gangguan,” tambahnya.

Pada masa sama, Rosman juga berharap agar orang ramai tidak membuat sebarang spekulasi atau andaian yang berlebihan. Jelasnya, dia tak mampu halang orang ramai untuk menilai sesuatu perkara. Namun, lelaki itu akui anak menantunya adalah seorang yang baik.

“Itu hak mereka (orang ramai) nak bercakap, tetapi kita lebih tahu menantu kita. Memang daripada apa orang ramai cakap itu beri kesan kepada keluarga terutamanya besan saya.

“Cuma saya harap orang ramai jangan buat andaian dan spekulasi yang bukan-bukan. Saya yang mentuanya pun tidak fikir begitu sebab saya kenal dia baik,” jawabnya.

Jenazah dua beranak itu akan dikebumikan dalam satu liang lahad di Tanah Perkuburan Islam Kampung Bakar Batu, Johor Bahru jam 8.10 malam tadi.


Anak Perempuan 7 Tahun Maut Dilanggar & Digilis Van Sekolah Yang Dinaikinya

Tular kini rakaman kamera litar tertutup CCTV di media sosial yang memaparkan seorang kanak-kanak perempuan dilanggar dan digilis oleh van sekolah.  Sungguh ianya cukup menyayat hati dan ramai yang mengalirkan air mata melihat insiden tersebut.

Begitu tragis dan sekali gus menimbulkan pelbagai reaksi netizen.

Memetik berita penuh berkenaan insiden tersebut di Astro Awani, disahkan seorang murid perempuan Tahun Satu maut selepas dilanggar van sekolah dinaikinya di hadapan sebuah pusat transit di Taman Dahlia, Bandar Baru Salak Tinggi, Sepang, hari ini.
Ketua Jabatan Siasatan dan Penguatkuasaan Trafik Selangor, Supt Azman Shari’at, berkata dalam kejadian jam 12.10 tengah hari itu, mangsa yang berusia tujuh tahun meninggal dunia ketika dirawat di hospital.

Tidak Sedar Telah Melanggar Mangsa

“Hasil siasatan awal mendapati pemandu van iaitu perempuan berusia 31 tahun yang baru selesai menurunkan penumpang, memandu ke hadapan tanpa menyedari telah melanggar mangsa yang juga merupakan penumpang van tersebut.

“Mangsa pada ketika itu sedang melintas di hadapan van yang dipandu oleh pemandu terbabit.

“Sebelum kejadian, mangsa telah diambil oleh pemandu van tersebut dari sebuah sekolah berhampiran dan dihantar ke pusat transit sebelum ke sekolah KAFA,” katanya dalam kenyataan di sini, malam ini.

Katanya, mangsa yang mengalami kecederaan pada kepala dihantar ke Unit Kecemasan Nilai Medical Centre sebelum disahkan meninggal dunia jam 2.30 petang tadi.

Beliau berkata, pemandu van sekolah tersebut telah ditahan untuk siasatan lanjut mengikut Seksyen 41(1) Akta Pengangkutan Jalan 1987.


Jangan Ingat Rezeki Tu Duit Je. Hati Senang, Isteri Baik & solehah Pun Rezeki. Walau Tak Banyak Duit Tetapi Sentiasa Rasa Cukup.

Perkahwinan membuka pintu rezeki bagi pasangan suami isteri. Namun jangan ingat rezeki tu duit je. Hati senang pun rezeki. Isteri yang baik dan solehah pun rezeki. Walaupun tak banyak duit tetapi sentiasa rasa cukup.

Semoga kita mendapat manfaat daripadanya.

Ingat lagi bila kami baru berkahwin. Duk rumah sewa. Beli dapur, beli peti ais, beli tilam, beli barang yang penting saja dulu. Benda tak penting macam TV, meja makan, sofa semua tu kami tak beli.

Bulan ni beli peti sejuk. Kumpul duit beli pula mesin basuh. Beli satu-satu. Masa mula duk rumah sewa tu, beli yang mana perlu je dulu. Bukan beli peti ais, mesin basuh sekaligus. Beli sikit-sikit. Dah la rumah sewa kat sini boleh tahan harganya. Tiket flight nak balik kampung lagi. Memang banyak nak guna duit.

Memang perkahwinan membuka pintu rezeki. Kau jangan ingat rezeki tu duit je. Hati senang pun rezeki. Isteri yang baik dan solehah pun rezeki. Walaupun tak banyak duit tetapi sentiasa rasa cukup.

Berbuka puasa pun jarang pergi bazar. Makan apa ada je. Banyak masak sendiri di rumah daripada makan luar. Masa tu rasa cukup sangat. Hati pun senang.

Bila dah beberapa bulan berkahwin, Alhamdulillah rezeki makin bertambah. Kehidupan makin stabil. Bila dah ada anak, lagi bertambah rezeki.

Apa yang gua nak sampaikan, bila mula-mula kahwin tu biasalah kalau kau rasa kesempitan wang. Baru nak mulakan hidup berumah tangga kan. Tapi percayalah Allah akan bantu dan permudahkan semuanya.

Jangan kau pernah putus harapan. Yakinlah dengan rezeki kau. Berdoalah selalu supaya kau sekeluarga dimurahkan rezeki.

Kau jangan ingat nak hidup serupa drama petang-petang tu je. Nak kahwin dengan orang kaya je. Nak hidup senang je. Liku-liku kehidupan selepas kahwin ni cabaran dia banyak. Kau kena tabah. Kau kena kuat. Itu sebabnya kau ada pasangan. Hadapi dugaan tu berdua. Jangan sorang je derita, kau pulak bahagia.

Kalau boleh jangan kahwin guna pembiayaan peribadi. Kalau terpaksa kahwin guna pembiayaan peribadi pun, janganlah pakai habis untuk majlis kahwin je. Sekurang-kurangnya simpan lima ribu untuk kehidupan lepas kahwin tu. Ingat kehidupan selepas kahwin tu penting lagi.

Niat kau berkahwin kena betul. Jangan abaikan tanggungjawab kepada anak dan isteri. Susah senang sama-sama. Jangan bila dah senang kau lupa isteri yang sanggup bersusah payah dengan kau dulu.

Kesusahan di awal perkahwinan itulah yang jadi kenangan indah. Kenangan kau patut ingat sampai bila-bila. Kenangan yang mendekatkan kau dengan pasangan. Bukannya semakin menjauh. Kah!

Kredit: AmirSyahir


”Comel Macam Doll. Banyak Mulut Macam Daddy Ke Mummy ni.” Mawar Kongsi Gelagat Anak, Ramai Puji Maryam Cantik & Bijak!

Comel dan petah berbicara, demikian pujan yang diberikan kepada puteri kesayangan Mawar Karim dan Fizo Omar ini.  Wan Maryam yatau mesra dipanggil Maryam kini berusia 3 tahun.

Terbaru,  menerusi laman Instagram milik Mawar, satu video di mana Maryam sedang memperkenalkan dirinya dan juga ibunya.

Di dalam video tersebut,  Maryam  sempat berpesan kepada peminatnya supaya like dan subscribe sebelum mengucapkan selamat tinggal.

Apa yang membuatkan ramai terpegun adalah kebolehan Maryam bertutur dalam bahasa Inggeris ketika memperkenalkan dirinya dan sangat petah berbicara tanpa ada rasa malu-malu seperti sesetengah kanak-kanak lain seusianya.

Dalam pada itu, Mawar pula  tenang melayan kerenah anaknya itu. Cukup comel dan bersahaja cara Maryam dihadapan kamera. Begitu sporting Mawar melayan kerenah dan perangai anaknya itu.

Kelas cheq Maryam no suruh subscriber & like lagi . Pot pet macam …. 👩👧

Bahkan ramai yang memuji Maryam semakin  cantik dan menyerupai wajah daddynya, Fizo.  Kebijaksanaan Maryam pasti menurun daripada kehebatan kedua ibu bapanya itu.


Patutlah Tanam Cili Gugur Dan Tak Gemuk-Gemuk, Rupanya Cara Tanam Salah, Peniaga Cili Ini  Tunjuk Teknik Yang Betul.

Walaupun pokok cili adalah antara pokok yang banyak cabarannya ketika bercucuk tanam, namun masih ada yang terus berusaha menanam pokok ini.

Hasil lumayan dan sering digunakan untuk masakan menjadikan pokok cili menjadi tanaman kegemaran ramai.

Tapi nak tanam memang kena tahu ilmunya baru menjadi dan dapat merasa hasilnya.

Nak tahu caranya ikuti teknik peniaganya.

Ikuti teknik ini.

Nak tips jaga pokok cili bara paling mudah?
Baca sampai habis☺
Jika saya boleh anda juga boleh
Cili bara.
Tip bagi yg baru nak cuba

Kenal tanah dan nisbah.

Kalau guna cocopeat campur lah ia dgn bahan lain seperti.
1)Tanah hitam
2)Topsoil
3)Sekam padi/sawit
Nisbah 2+1
Contoh dua cocopeat dan satu tu blh la pilih antara 3 bahan tadi

Tujuan supaya kita lebih mudah merawatnya nanti kerana semua bahan ada nutrisinya yg tersendiri
(Pengalaman yg pernah terjadi masa musim pertama sy menanam)
Jika cocopeat baru perlulah di basuh dahulu sebelum guna.
Kalau guna topsoil campur lah ia dgn cocopeat
Nisbah 2+1
Contoh dua topsoil dan satu cocopeat

Tujuan topsoil di campur dgn cocopeat untuk mendapatkan tanah yg poroi maka tidak lah tanah tadi padat atau mampat yg menyebabkan anak pokok bantut atau mati.(pengalaman yg pernah terjadi ketika musim kedua sy tanam) topsoil yg di beli secara pukal lain beno rupanya dgn yg kita beli satu beg rm3 tu bila hujan air x lalu.tidur2 anak pokok saya masa tu.terpaksa buat kerja dua kali keluarkan anak pokok dan tambah cocopeat pas tu tanam semula…fuhhhh….di sebabkan rasa keciwa lepas tambah cocopeat tu sy x jaga dh tinggal MCM tu je

Jika di tanya saya suka guna yg mana?
Jawapan saya suka topsoil dan cocopeat.senang jaga walau pun terlepas baja tapi tanah tu sangat kaya dgn nutrisi dia sendiri.pengalaman sy tanam dan tinggal tanpa baja dan siram ingt pokok tu semua mati tapi tau2 dh ada bunga .selepas di rawat semula itulah pokoknya yg anda lihat sekarang pada gambar di bawah.

Baja.

Bagi yg baru bermula kecil-kecilan baru nak belajar dan modal x banyak blh cuba baja npk 15 15 15

Dan racun serangga pula blh cuba mapa malathion 57 .kalau ada duit lebih blh LA tambah cuka kayu sekali.cukup untuk 3 bahan ini bagi yg betul2 baru nak bertatih.

Baja npk sudah cukup lengkap
N untuk daun
P untuk akar
K untuk buah
Pembajaan cukup seminggu sekali

Racun serangga

Cukup sekadar seminggu sekali di selang seli dgn cuka kayu.jika pokok sudah berbuah dan banyak lalat buah atau ulat yg makan buah blh guna kekerapan 2 ke 3 kali seminggu.bila serangga dh x nampak lagi blh LA kita jarakkan semula seminggu sekali.
Nisbah sy gunakan 1ml dan 1 litter air
Pokok rosak apa nak buat?

Bab ni atas pengalaman juga.bila kita tanam dlm masa 2 minggu selepas pindah dlm polly beg atau batas kita dh blh nampak mana yg dh mula kerinting dan kuning di bahagian pucuk.kalau ada yg begitu kita potong pucuk tu dan asing kan dari pokok yg lain.biarkan dlm seminggu penjagaan beri sama rata x perlu berlebih-lebihan sebab kita x nak manjakan sgt dia sampai kita terpaksa keluarkan kos rawatan pula hanya setakat dia satu tu je.kita ada banyak lagi anak pokok lain yg perlu kita fokuskan.selepas dua minggu jika masih juga dia x sihat,nasihat sy cabut dan buang jauh sebelum dia berjangkit pada pokok lain.

Siram.

Pagi sebelum jam 9. Petang selepas jam 6.jika kawasan tu redup awal blh LA siram awal.siram seluruh pokok terutama bawah daun.ini yg saya amalkan setiap dua hari seklai alhamdulillah setakat ini saya tiada masalah hama putih di bawah daun.jadi kita dh blh jimat racun serangga dan kita dah x perlu guna racun serangga banyak sangat pada pokok.

Pokok cili banyak akar serabut,jenis akar serabut sukakan tanah yg poroi lagi gembur tanah lagi banyak akar dpt keluar

Sy juga baru belajar dan masih belajar.apa yg saya sampaikan adalah pengalaman.sy suri rumah bukan pekebun sepenuh masa.menanam adalah hobi kini hobi menjadi pendapatan sampingan.pokok sy x banyak ada lebih kurang hampir 200 pokok.saya cuba jimatkan kos bagi penjagaan dari musim2 yg lepas.

Cara ini sesuai bagi yg baru nak belajar dan kepada yg nak jimatkan kos dan pokok yg x banyak mcm saya.

pokok ni saya dh kutip buah dia minggu lepas yg tinggal ni belum cukup matang nak petik.ada org suka petik sampai habis saya suka petik yg besar2 je so dpt LA lepak2 kat kebun seminggu sekali petik cili.


“Tak Boleh Tidur, Mula Cakap Dengan Dinding.” Deja Moss Dedah Rahsia Hidup, Diuji Masalah Kesihatan, Depresi & Penyakit Misteri!

Dia pernah melalui dua fasa depresi sebelum dan selepas perkahwinan pertamanya dahulu. Ketika itu, hidupnya hanya bergantung ubat yang disyorkan doktor termasuk pil tidur.

Malah, lebih menakutkan masalah kesihatan mental turut mendorongnya berputus asa untuk terus hidup.

“Saya alami depresi hingga tahap tidak boleh tidur malam sejak 2004. Saya mula fikir bukan-bukan apabila tinggal seorang diri pada ketika tidak sibuk dengan undangan persembahan.

“Jiwa kosong dan fikiran selalu mengelamun. Sampai tahap saya pernah bercakap dengan dinding dan rasa seperti diri tidak berguna.

“Apabila bertemu doktor, saya disahkan mengalami depresi. Tetapi, ada juga menganggap gangguan misteri. Selepas bercerai saya kembali berdepan dengan depresi. Alhamdulillah, kini tidak lagi,” katanya.

Deja Moss, mendedahkan rahsia kehidupan peribadinya menerusi autobiografi berjudul Hidupku Takdirku. Bukan sengaja membuka aib sendiri, namun penyanyi Terbaik Asia, Festival Muzik Asia 2005  ini berkongsi pengalaman bagi memberi semangat kepada insan dibelenggu masalah peribadi untuk bangkit semula.

Dalam pada itu, dia turut berterima kasih kepada keluarga terutama  ibu bapa dan teman  yang banyak memberi sokongan kepadanya ketika berdepan dengan tekanan perasaan.

“Kali pertama saya terus menghubungi ibu apabila timbul perasaan tidak mahu hidup. Ketika itu, saya minta maaf. Ibu mula merasakan ada sesuatu yang tidak kena dengan saya.

“Apabila perasaan tidak tenteram datang lagi, saya menghubungi bapa pula. Bapa minta saya mengucap. Saya menenangkan diri dengan solat.

“Kali ketiga saya ditenangkan kawan baik. Dia minta adiknya menemani saya dan memberi banyak nasihat agar saya bangkit semula,” katanya.

Namun, Deja berkata, depresi datang lagi selepas rumah tangganya berantakan.

“Saya langsung tidak boleh fokus pada perniagaan kek lapis. Buat kek pun jadi serba tidak kena. Akhirnya, saya terpaksa melakukan keputusan paling besar dalam hidup untuk menutup operasi perniagaan,” katanya.

Menerusi autobiografi setebal 200 halaman yang ditulisnya, wanita kelahiran Kuching, Sarawak itu mendedahkan banyak rahsia termasuklah jatuh bangun dalam industri muzik, diuji masalah kesihatan mental, depresi, penyakit misteri dan kegagalan dalam rumah tangga pertama.

“Saya menghadiahkan autobiografi Hidupku Takdirku buat peminat sebelum berhijrah ke Chicago, Amerika Syarikat (AS). Saya akan terbang ke AS pada 10 Julai ini, memandangkan sudah lebih setahun duduk berjauhan dengan suami yang ahli perniagaan berketurunan Amerika-Syria, Maher Khani.

“Idea menghasilkan autobiografi tercetus, pertengahan tahun lalu. Saya mahu berkongsi bagaimana saya bangkit semula dan keluar daripada kegelisahan hidup.

“Jujurnya, jiwa pernah kosong hingga selalu bercakap dengan dinding, itu antara mimpi ngeri buat saya ketika berdepan masalah kesihatan mental selama empat tahun,” katanya kepada BH Online.

Autobiografi Hidupku Takdirku dijual dalam bentuk fizikal dan talian menerusi E-buku sejak seminggu lalu. Ia juga boleh dibeli di platform Shopee dengan harga RMRM39.90 senaskhah. Sebarang pertanyaan boleh diajukan dalam IG @therealdejamoss.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


Turunkan Kadar Kolesterol Dengan Pantas Sila Amalkan Air Rebusan 5 Bahan Ni, Rugi Tak Cuba!

Kolesterol menyerang kita secara senyap. Bahaya tanpa sedar yang akhirnya bila sudah berada di tahap tertinggi akan mengakibatkan risiko beberapa penyakit lain seperti jantung, strok dan sebagainya.

Ia berpunca daripada kadar kolestrol yang tinggi di dalam tubuh. Mencegah sememangnya lebih baik daripada merawati. Amalan pemakanan yang sihat dan terkawal adalah langkah bijak dan perlu dilakukan lebih awal.

Pun begitu amalan minum air rebusan yang sihat antara yang boleh diamalkan dalam menu harian. Campuran jus halia yang diberikan ini boleh juga diamalkan demi kesihatan jantung.

Jus ini dipercayai mampu menyingkirkan kolestrol dalam masa yang singkat. Tak salah untuk kita cuba.

Bahan-Bahan:
500gm bawang putih
500gm halia
1 cawan perahan lemon
1 cawan apple cider
1 cawan madu

Caranya:

1. Masukkan bawang putih dalam pengisar, tambahkan 2 cawan air. Kisar dan tapis.

2. Gunakan air tersebut untuk kisar halia pula dan tapis jusnya.

3. Masukkan perahan air bawang putih dan halia dan perahan lemon ke dalam periuk. Panaskan dengan api perlahan dan biarkan masak selama 30 minit.

4. Angkat dan sejukkan.

5. Campurkan apple cider dan madu, kacau sebati.

Cara minum:

1 sudu besar pagi sebelum sarapan (seeloknya bangun tidur)

1 sudu besar 1/2 jam sebelum tidur.

Semoga bermanfaat, bersama-sama kita menjaga kesihatan jantung kita.


Ini 6 Rahsia Hebatnya Kunyit Ramai Yang Tak Tahu. Take Note Ye!

Power betul kalau ambil kunyit atau makanan tinggi kunyit.

Apa berlaku? Autophagy naik tinggi.

Autophagy ialah cara tubuh hapuskan sel rosak dan mati.

Akibatnya sel baru tumbuh. Awet muda jadinya.

Cubalah berbuka dengan makanan ada kunyit.

Nak tahu kebaikkan khasiat kunyit, pakar otak ini, Dr Rizal Abu Bakar jelaskan lanjut.

6 rahsia kehebatan kunyit ramai yang tak tahu antaranya;

.
1. Penghalang racun arsenik.
Arsenik adalah racun berbahaya kepada kesihatan manusia. Bahaya arsenik ini hingga boleh rosakkan DNA.
.
.
2. Anti kanser.
Di dalam Journal Alternative Therapies in Health and Medicine, dilaporkan curcumin dalam kunyit bantu halang perkembangan sel kanser.
.
Lebih menarik lagi apabila dicampur dengan piperine (bahan yang sebabkan rasa pedas pada lada hitam).
.
Ia kecutkan stem sel kanser payudara.
.
.
3. Anti tumor.
Siapa sangka kunyit dengan saiznya yang kecil tetapi punya kuasa penyembuhan yang besar.
.
Selain bertindak mati dan lemahkan sel kanser, curcumin dari kunyit juga halang pembuluh darah dari membentuk tumor.
.
Mudah fahamnya orang lazimi kunyit akan mudah bebaskan diri dari tumor.
.
.
4. Penghalang kerosakan sel otak.
Curcuminoid dari kunyit dapat neutralkan radikal bebas dan halang kerosakan kepada sel otak.
.
Bukan itu sahaja ia juga bertindak sebagai penjaga kepada sel otak.
.
Dikenali sebagai agen neuroprotective.
.
.
5. Kulit makin glowing.
Sains pada hari ini buktikan kehebatan kunyit.
.
Bukan sekadar cepat sembuhkan luka tetapi apabila dicampur yogurt, dan madu ia jadi masker semulajadi yang hebat.
.
Melembut dan meremajakan kulit.
.
.
6. Fat burner.
Bab ini memang win. Kalau bercita-cita mahu kurus, ambillah kunyit.
.
Kunyit ada kuasa thermogenic bagi halang pembentukan lemak.

Sumber: DrRizal Abu Bakar


Ni Rupanya Yang Menyebabkan Jahitan Kain Berkedut, Lompat-lompat & Jarum Mudah Patah. Bila Dah Tahu, Ibu Menjahit Macam Pro!

Jika kita sekali sekala menjahit sekadar untuk mencantum pakaian yang koyak atau menjahit pakaian untuk dipakai sendiri, jujur kita katakan kita bukanlah pakar seperti tukang jahit.

Pasti kita sering kali berdepan dengan beberapa masalah seperti jahitan tersebut berkedut, kadang-kadang jahitan tidak kemas dan lompat-lompat malah yang lagi menyakitkan hati bila baru sahaja nak menjahit, jarum patah. Bila semua ini berlaku itu yang kadang-kadang membantutkan untuk kita meneruskan jahitan dan akhirnya tergendala usaha.

Sebenarnya, sebelum menjahit amat penting kita memilih jarum yang sesuai untuk digunakan. Itulah juga yang sering dilakukan oleh tukang jahit, lain jenis fabriknya lain pula jenis jarum yang digunakan.

Untuk itu, jom ketahui serba ringkas perihal jarum mesin ini agar memberi manfaat buat ibu-ibu yang baru berjinak-jinak di dalam hobi menjahit ini.

JOM KITA BELAJAR LEBIH DEKAT MENGENAI JARUM MESIN !
Ramai yang tak kisah tentang penggunaan jarum mesin andakan. Mesti anda biasa menghadapi situasi seperti ini tapi tak tahu puncanya.
a) jarum patah
b) kain berkedut
c) jahitan lompat-lompat

Gunakan jarum yang sesuai dengan fabrik baik mesin industri atau portable. Tak boleh la nak belasah jarum yang sama je kalau nak jahit fabrik denim ataupun chifon. Setiap saiz akan memberi efek yang lebih cantik dan kemas jika anda tahu saiz apa yang patut digunakan.

Bagaimana nak kenalpasti jarum apa yang sesuai?

a) JARUM PATAH
Bila jahit, hanya mesin sahaja yang berbunyi & berdengung shj, tapi jarum tak jalan2, kemungkinan jarum anda tak cukup besar saiznya kerana kain yang dijahit agak tebal seperti bahagian lipatan, pengeras pinggang ataupun kaki seluar. Itu yang akan buat jarum patah

b) KAIN BERKEDUT
Apabila jahitan berkedut dan menarik2 pada fabrik, maksudnya jarum yang digunakan agak besar dan tidak sesuai. Biasa terjadi apabila menggunakan fabrik yang nipis & lembut. Jadi tukarlah kpd saiz jarum yang lebih kecil

c) JAHITAN MELOMPAT-LOMPAT/BENANG TAK LEKAT
Cuba check betul tak jarum tu dipasang. Biasa nya terjadi apabila tersalah pasang jarum.

1. JARUM NO 9 ( kecil )
Saiz 9 merupakan jarum yang paling kecil dan lebih tajam hujungnya. Sangat sesuai untuk fabrik yang lembut dan nipis seperti sutera, chifon, sutera satin dan sewaktu dengannya. Jika anda menggunakan jarum yang besar seperti no 13 , itulah yang menyebabkan fabrik anda tertarik2 dan berkedut.

2. JARUM NO 10 @ 11
Biasanya kita pakai saiz ni. Sesuai untuk fabrik sederhana tebal dan nipis seperti cotton, polyester , satin dan sewaktu dengannya.

3. JARUM NO 13
Saiz ini sesuai untuk fabrik yang tebal sedikit seperti cotton, kain2 langsir, tc drill dan sebagainya. Adakala bila nak jahit getang pinggang je, jarum patah. Lebih baik gunakan mata jarum saiz ini untuk jahit getah pinggang kerana bahagian tersebut agak tebal dan tegang.

4. JARUM NO 14
Jarum ini juga sesuai untuk menjahit langsir, sarung2 kusyen dan denim.

5. JARUM NO 16
Ramai yang tertanya2 mesin jahit biasa boleh ke nak jahit seluar jeans. Takda masalah sebenarnya, tapi pastikan gunakan saiz jarum seperti ini. Tak pun saiz 14 pun boleh ( kalau ada ) . Jarum ini mempunyai lubang jarum yang besar untuk memudahkan kita menggunakan benang jeans.

6. PASTIKAN JENIS KOD JARUM

– DB digunakan untuk mesin industri jahit lurus bagi jenama JUKI, Brother, Siruba dan pelbagai lagi kecuali jenama Singer

–DP digunakan untuk mesin jahit lurus jenama Singer

–DC digunakan untuk mesin jahit tepi industri

– HA digunakan untuk kesemua jenis mesin portable atau domestik samada mesin jahit sulam, biasa dan jahit tepi.

sumber : Zalilah Ishak


Pendengaran Kurang Jelas, Dua Beradik Ni Guna Stethoscope Untuk Berbual. Memang Kreatif & Tarik Perhatian!

Umumnya masalah pendengaran dikalangan warga emas adalah satu perkara biasa dan untuk mengatasi masalah tersebut lazimnya kita lihat seseorang itu akan menggunakan alat bantuan pendengaran yang dilekapkan pada bahagian telinga.

Namun lain pula yang digunakan oleh wargaemas ini yang juga merupakan pasangan adik beradik bagi memudahkan berbual antara satu sama lain di dalam majlis perkahwinan yang dihadiri mereka.

Perkongsian oleh @laysyah di aplikasi TikTok  telah menarik perhatian umum setelah dia memuatnaik video berkenaan dua nenek ini sedang berbual di dalam majlis perkahwinan yang dihadiri dengan menggunakan Stethoscope.

Difahamkan kedua-dua pasangan adik beradik ini mempunyai masalah pendengaran dan sedikit pun tidak menghalang mereka untuk berbual mesra bertanya khabar di pertemuan tersebut dengan menggunakan stethoscope.

Video ini sekali gus telah tular sehingga meraih lebih 1 juta tontonan.

Seronok, Kelakar & Sayu

Meninjau diruangan komen, rata-rata netizen tersentuh hati dan tidak kurang juga terhibur melihat aksi kedua-dua nenek tersebut. Ramai menyifatkan idea menggunakan stethoscope ini sangat kreatif dan bolehlah digunakan bila mereka berada di situasi yang sama dengan pasangan adik beradik ini.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Patutlah Susah Nak Cabut, Rupanya Salah Lekat Roadtax, Ini Caranya Barulah Cermin Kereta Tak Rosak!

Susah betul nak tanggalkan pelekat roadtax atau cukai jalan! Tentunya ada segelintir antara kita tidak mengetahui cara yang betul untuk menampal roadtax.

Situasi itu mengakibatkan ada pengguna kereta menghadapi masalah untuk menanggalkan roadtax akibat gam terlalu kuat sehingga merosakan cermin kereta.

Nampak biasa aje hal ini tapi jik salah teknik tampal akan menjejaskan cermin kereta.

Ikuti langkah berikut.

Selamat mencuba!

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Berhabisan RM10K DIY Sendiri, Tandas ‘Mewah’ Ala Dubai Rumah Shiera Viral Gara-Gara Sharifah Sakinah

Baru-baru ini, penyampai radio Sharifah Shahirah atau mesra disapa Shiera berkongsi satu video yang kononnya ingin mengubahsuai bilik air di rumahnya

Malah, dia turut memberitahu segala barang-barang untuk mendekorasi bilik air itu dibeli sendiri.

Menerusi video yang dimuatnaik pada awalnya, bilik air tersebut awalnya berwarna putih dan kelihatan biasa sahaja.

Menariknya, menerusi akaun Instagram Suria Malaysia, Shiera telah menjemput rakan sekerjanya, Pak Abu untuk melihat hasil ubah suai bilik airnya.

Sebelum melangkah masuk ke dalam bilik air tersebut, kelihatan pintunya telah tertukar. Malah, tatkala masuk ke dalam, keadaan terus berubah wajah.

Awalnya kelihatan biasa sahaja tetapi selepas siap dekorasi terus berubah dan nampak serba mewah jadinya.

Malah, menerusi perkongsian bersama Pak Abu, isteri kesayangan Ijoi Azhari ini memberitahu kos yang telah dihabiskan bersamaan dengan sebulan gaji dalam menyiapkan bilik air idamannya itu.

Menjengah ke ruangan Komen, rata-rata memuji perubahan yang dilakukan Shiera. Nampak simple  namun berubah lebih menarik mewah terutama pemilihan warna yang digunapakai.


Simpan Gambar Anak Dalam Dompet! Perkongsian Anak Arwah Ridzuan Hashim Undang Sebak Wargamaya

Pemergian pelakon Ridzuan Hashim beberapa minggu yang lalu bukan sahaja mengejutkan ahli keluarganya tetapi peminat-peminat industri hiburan tanah air.

Selepas video di majlis perkahwinan anaknya yang mengundang sebak tular, kini satu lagi perkongsian dari anak sulung arwah yang membuatkan warganet menitiskan air mata.

Mungkin pada pandangan kita sebagai peminat melihat pelakon ini sebagai seorang yang tegas dan bengis namun rupanya ada sisi lain yang tidak kita ketahui mengenai pelakon yang popular dengan watak ‘King’ dalam filem KL Gangstrer.

Baru-baru ini, anak sulung arwah yang bernama Nur Dhaniyah Ridzuan telah berkongsi barangan yang terdapat dalam dompet arwah.

Meninjau entry terbaru di akaun Instagram anak sulung arwah Ridzuan iaitu Nur Dhaniyah, telah berkongsi beberapa keping gambar yang memaparkan barang yang terdapat di dalam wallet arwah.

Dalam entri tersebut turut diselitkan gambar throwback Dhaniyah bersama ayahnya sewaktu dia bersama arwah bapanya menguruskan borang pernikahan di masjid Shah Alam.

Apa yang memeranjatkan Dhaniyah adalah gambarnya dan adik-adik diselitkan dalam dompet tersebut. Dia tidak menyangka sama sekali bahawa arwah ayahnya itu menyimpan foto-foto mereka dalam dompet.

Menurut Dhaniyah, gambar pasport itu diambil adalah ketika Dhaniyah mengisi borang untuk menikah beberapa tahun yang lalu. Arwah bapanya telah menemaninya sepanjang dia menguruskan borang tersebut.

Perkongsian oleh Dhaniyah ini telah pun meraih lebih 7000 tanda suka daripada warganet. Antara komen-komen yang diberikan oleh mereka :

” Beruntung sgt punya seorang Ayah yg begitu penyayang dan peduli…. So touching… Alfateha (dibaca) buat Almarhum Mohd Ridzuan Bin Hashim semoga rohnya dicucuri rahmat dan ditempatkan bersama orang2 yg dikasihi Allah SWT. Aamiin Ya Mujeeb.. ”

” Father’s infinity love is his daughter. Same goes to me.. Akhir hayat dia nama anak2 perempuan yg disebut2. Alfatihah to our father.. ”

Wallet ayah selalu melengkung gitu, Ada Gambar Ahli keluarga dan kad. Melengkung sb duduk dlm poket seluar dan ayah2 ni jarang tukar wallet, pakai sampai k0yak. Atok, ayah dan suami, wallet mereka sama, yg beza warna wallet leather hitam atau brown ori leather colour.. ”

Semoga arwah tenang di sana dan ditempatkan di kalangan orang-orang yang beriman.


“Macam Mini Market Rumah, Syurga Kaum Wanita.” Ozlynn Wati Kongsi Bilik Rahsia Persis Kedai Runcit Buat Ramai Kagum!

Pelakon, Ozlynn Wati yang juga isteri kepada pelawak dan penyampai radio popular Johan, memuatnaik foto di Instagram yang memaparkan sebuah bilik yang dipenuhi dengan stok makanan dan pelbagai barangan keperluan.

Dalam perkongsian tersebut, ibu anak enam ini memberitahu, di dalam rumah mereka mempunyai ‘ruang rahsia’ yang menyimpan pelbagai jenis barangan rumah.

Jika kenalan mahupun adik-beradik yang bertandang ke rumahnya dan ingin mengambil barangan tersebut, akan meminta mereka untuk doakan keluarganya terlebih dahulu.

“Siapa tahu bilik rahsia aku nih.. Memang dia orang selongkar… Ni baru setempat.. Kalau pusing kiri susu penuh, biskut melambak, kuih dan muih beraneka macam… Makanlah jangan hanya di pandang…

“Tisu tandas? Tisu dapur? Air zam-zam pun ada… Selalu yang datang kalau perlukan bekal memang akan masuk bilik rahsia nih.. Beras basmathi? Wangi? Biasa? Pun ada.

“Milo? Horlicks? Black coffee? White coffee? Organic sugar? Gula pasir? Maggi? Ada ruang khas dalam almari… Bagitahu nak ramen? Maggi kari? Bihun pama? Eh banyak jenis.. Senang…

“Siapa tersedak atau terdesak kengkawan atau adik-beradik.. Memang dia orang tahu nak selongkar mana.. Ni lah syurga aku…. Hanya yang suka masak akan rasa perasaan aku nih… Nak shampoo ke pencuci baju ke… Hahaha memang mudah kena rembat..

“Yang penting sebelum ambil kena ucap alhamdulillah dan doa dulu untuk keluarga aku.. Yang ni memang aku paksa..

“Kaum hawa memang akan doa nak ruang ni.. Aku doakan semoga kau orang semua dilimpahkan rezeki yang tidak disangka-sangka… Paling penting bila ada rezeki jangan lupa “orang tepi”…. (emoji hati).”tulis Ozlynn panjang lebar dikapsyennya.

Melihat pelbagai jenis makanan dan barangan pada rak tersebut, rata-rata netizen meluahkan rasa terkejut dan kagum. Malah ada diantara mereka yang berseloroh mengatakan nampak seperti kedai runcit.


Balik Kerja Rumah Berselerak. Jangan Komplen, Spoil Mood Isteri! Mungkin Dia Tengah ‘Burnt Out’

Pernah tak satu tahap, rela ‘pejam mata’ buat-buat tak nampak kerja rumah yang masih belum dibereskan sebab rasa penat sangat?

Haaa…. Sabar ye sis semua! Normal tau semua tu. Sebabnya… Tak terkejar atau tak pernah habis kerja kat rumah. Lebih-lebih lagi bila ada anak kecil, pusing sana pusing sini, kemas sana kemas sini, tup tup sepah balik!

Aku ni dah 2 minggu tak kemas rumah. Jadi pengurus rumahtangga ni adalah sejenis kerja berat yang drained your energy, physically dan mentally.

Rumah aku dah berselerak yakmat. Lantai melekit, sofa berconteng dan segala jenis sisa dok ada, baju penuh berlonggok dalam bakul, bilik tidur bersepah kemain, bilik air pun aku cuci sinki dan toilet jer.

Penat. Penat sampai aku tutup aku punya deria dan sensori untuk rasa tak selesa, kotor dan macam-macam. Asalkan lipas dan tikus besar tak datang, aku ok jer.
Burnt out weh. Burnt out.

Apa benda burnt out tu?

Ia adalah sejenis keletihan melampau akibat tugas yang banyak dan kerja yang berlebihan.
Siapa kata kerja duduk rumah, memvakum, mengemop, sapu sawang, menyiang ikan, memotong bawang, memasak, mengemas katil, mengemas lego, mendobi, melipat kain baju, menggosok baju, menyiram pokok, menukar lampin, memandikan anak, hantar anak sekolah, ambik anak sekolah, buat susu, cuci botol, suap makan, mengajar, menempik, melaung, menjerit, menangis itu semua adalah kerja mudah dan tidak penat?

Korang cuba rasa sendiri maka tahulah yang it was never easy. Mujurlah aku ni seorang diri. Takde isteri nak komplen. Kalau pengurus rumahtangga yang lain? Mesti suami bising kan? Apalah lantai melekit ni, kenapalah ada biskut kat sofa ni. Kenapa penuh serbuk dan sisa kat karpet ni. Kenapa sakit sangat terijak lego ni, dan macam-macam lagi.

Jangan marah bila sesekali rumah bersepah, tawar diri bantu isteri

Gais, kalau balik rumah dan perasan rumah berselerak maka ketahuilah olehmu yang isterimu itu tu tengah burnt out. Jadi, bantulah. Kalau tak just diam sahaja, jangan komplen.

Paling bagus, kutiplah toys tu, angkatlah kain di jemuran tu, cucilah toilet dan bilik air tu. Anak-anak tu kejar semua ke bilik air dan mandikan dan siapkan. Dan ajaklah isteri keluar makan di luar.

Atau, memandangkan Covid yang masih berleluasa ni maka order jelah online. Namun kalau sedang berjimat cermat maka suruhlah isteri masak kalau diri sendiri tak pandai. Tapi syaratnya yang lain kena bantulah.

Janganlah tengok dia yang nak senyum tu pun tak berapa terdaya dan kita pergi tambah lagi beban dia.

Dah suruh dia masak sedap-sedap, jangan lupa taruh belacan lah itulah inilah. Lepas tu di layan kita macam raja, siapkan air basuh tangan, siap sendukkan nasi tambah, siap tuangkan air minuman dan tunggu kita makan sampai kenyang sambil dia uruskan dan suapkan makan anak-anak. Kita pulak lepas makan sedap-sedap tinggal jer pinggan tu atas meja.

Hmmm. Hati perut simpan kat mana entah?

Kalaupun selama ini memang kita jenis dapat layanan begitu, dah memang gitu cara kita suami isteri melayan dan dilayan, tapi bila nampak isteri tengah burnt out, maka kita take over lah pulak.

Seksa weh, jadi surirumah dengan anak-anak kecik ni. Aku dah 2 tahun buat semua ni sorang diri. Aku tahu lah betapa sukarnya. Sampai pandai bersilatlah semua mak-mak ni, semua jurus dia tahu.

Selalunya isteri ni memang redha bila jadi suri rumah dan buat segala macam kerja sebab ada yang rasa itu memang tugas dia. Sebab dia tak bekerja di luar, jadi kerjanya di rumah. Itulah perkahwinan, bantu membantu. Suami di kerja cari duit, dia di rumah uruskan semuanya.

Namun jangan ambil kesempatan.

Jangan sesekali kita perlekehkan isteri bila dia mengadu penat. Jangan sesekali kita keluarkan ayat:

“Eleh, kerja duduk rumah pun penat sangat ke?”

Kalau kita keluar ayat begitu maka kita telah hina isteri dan pekerjaan dia.

Aku yakin hampir semua isteri yang jadi suri rumah sepenuh masa ni sanggup jer bertukar kerja dengan suami dia. Biar dia keluar pagi balik malam kerja di pejabat, dan kita terhegeh-hegeh nak tukar lampin anak yang beraknya dah busuk sampai bau ke rumah jiran sebelah.

Waktu tu baru kita tahu langit tinggi rendah. Kalau kita nak jadi raja, maka layanlah isteri macam permaisuri.

Haaa gituuuu.


Nak Menyusu Direct Ke Guna Botol Waktu Raya Ni? Ini Jawapan Kaunselor Laktasi

Sambutan hari raya bertambah meriah dan menyeronokkan bila dapat berkumpul bersama sanak saudara.

Bagi ibu yang masih menyusukan anak kadangkala masa menziarah sanak saudara boleh menjadi saat yang agak kelam kabut bila anak menangis nak menyusu.

Apatah lagi dengan pakaian raya yang dipakai tidak ‘nursing friendly’ membuatkan ibu rasa stres waktu nak menyusukan anak.

Patutkah ibu menyusu memberi anak susu menggunakan botol waktu sibuk berhari raya atau tumpang masuk bilik tuan rumah untuk menyusukan anak? Jom baca penjelasan daripada Kaunselor Laktasi, Nad Nasrom seperti yang dikongsi dalam instagramnya.

Sebelum membaca penulisan ini, saya adalah ibu yang bekerja dan tak bias pada ibu lain.

Setiap ibu pilihan dan keadaannya berbeza. Situasi juga berbeza. Cuma salah tanggap yang berlaku perlu dibetulkan. Bukan ikut-ikut mereka yang tak tahu.

Sebagai contoh, ada ibu yang tetap nak beri 1001 hujah bayi dia ‘tak cukup susu’ dan nak MENGEMPENG sahaja bila beri menyusu direct.

Maka ibu akan dimomokkan dengan kesusahan menyusu direct dan seharusnya belajar pam dan beri bayi minum banyak dengan botol supaya bayi kenyang.

Saya nak ulas isu ini sebagai kaunselor yang menyantuni ibu dari pelbagai latar. Ada surirumah, bekerja, bekerja dari rumah, PJJ dengan anak dan sebagainya.

Jika ibu ada tanggapan bayi nampak tak cukup susu, mengempeng sahaja dan sebab tulah ibu PERLU BERI BOTOL, kenapa tak cuba fahami FITRAH BAYI dahulu?

Fitrah yang BAYI PERLU DITENANGKAN bukan dengan menyusu atau botol susu. Fitrah ni tak boleh diubah dan akan buat ibu tertekan bila tak faham.

Sebab tu setiap kali webinar penyusuan yang saya anjurkan, mesti topik ni ini akan diketengahkan. Kita jemput konsultan yang khusus untuk isu ini. Sebab kita tak nak ibu terus tidak tahu.

Adakah dengan beri susu banyak dalam botol, bayi terus senyap sepanjang hari dan tak meragam? Jawapannya tidak. Jadi botol susu bukan penyelesaian.

Tapi ISU RAGAM BAYI yang perlu diselesaikan dulu. Fahami apa itu 5S, bagaimana bayi boleh ditenangkan bukan dengan MENYUSU. Bukan salah ibu menyusu kalau bayi tak tenang.

Fahami juga fasa perkembangan mental dan apa itu grow spurt supaya ibu tak celaru dan faham kenapa ada masa bayi tak nak menyusu, ada masa bayi macam tak cukup susu.

Berhujahlah dengan ilmu. Upgrade ilmu selalu dan tidak guna atau rujuk pengalaman orang lain yang tidak tahu sehingga menjadikan ibu lebih keliru.

Kalau nak guna botol sekali pun, tahu akan keperluan. Bukan semata nak selesaikan isu bayi asyik menangis sahaja atau nak mengempeng.

Bila yang asas ibu tak nak ambil tahu, pergilah menuntut ilmu. Tapi pastikan rujuk dengan mereka yang betul-betul tahu.

Selamat hari raya. Jom sama-sama kita gali ilmu.

Nad Masrom
Kaunselor Laktasi

#nadbreastfeedinginfo


Dah Cuba Banyak Petua, Batuk Masih Tak Hilang! Ini 9 Sumber Alam Yang Boleh Amalkan Untuk Legakan Batuk

Sejak sebulan ini cuaca panas terik sangat sehinggakan setiap saat kita perlukan air sejuk untuk menghilangkan dahaga.

Bila dah selalu minum air ais, ditambah pula dengan persekitaran yang tak menentu (cuaca luar panas, pejabat sejuk dengan pendingin hawa) menjadikan suhu badan kita juga tak menentu menyebabkan sakit tekak dan batuk berlaku.

Jika mengalami masalah batuk berpanjangan, apa kata cuba 9 sumber alam yang bagus untuk hilangkan batuk seperti perkongsian Dr Suri Roowi di laman Facebooknya.

SUMBER ALAMI untuk BANTU atau ATASI MASALAH BATUK

Memandangkan sekarang ini agak panas, ramai antara kita mungkin mengalami masalah batuk. Disertakan disini sumber alami untuk bantu atasi masalah batuk:

1. Minum air serbuk halia

Apabila halia dikeringkan dan dikisar jadi halia serbuk, bahan khasiat (gingerol) akan bertukar kepada shogaol. Shogaol adalah 2 kali lebih pedas berbanding gingerol. Bahan shogaol boleh bertindak sebagai ubat batuk.

2. Makan nanas

Nanas mengandungi enzim bromelain. Enzim ini bantu cairkan kahak dan kurangkan batuk.

3. Minum madu asli

Madu asli sangat membantu masalah sakit tekak dan batuk. Terdapat kajian menunjukkan ia lebih berkesan berbanding ubat moden yang mengandungi dextromethorphan.

4. Minum yoghurt atau madu kelulut

Lactobacillus adalah bakteria baik yang boleh membantu sistem penghadaman dan masalah batuk. Bakteria baik ini banyak dalam yoghurt dan kajian terkini menunjukkan lactobacillus banyak juga dalam madu kelulut.

5. Minum air limau nipis bersama madu

Limau nipis membantu merawat batuk dengan mengurangkan radang. Kulit limau nipis tinggi bahan berkhasiat (neohesperidin) berbanding jus. Caranya adalah dengan tambahkan madu asli pada kulit limau yang dihancurkan dan ditambahkan jus. Minum sedikit-sedikit sehingga sembuh. Limau nipis lebih berkesan berbanding kasturi untuk masalah batuk.

6.Hidu bawang merah

Bawang Merah adalah antara sumber yang mudah didapati untuk bantu kurangkan batuk. Caranya adalah dengan memotong dan hidu bau bawang tersebut.

7. Minum air kunyit

Kunyit secara semulajadinya mengandungi bahan kurkumin. Ia juga membantu kurangkan batuk terutamanya jenis batuk tanpa kahak. Caranya adalah ambil sedikit kunyit bersama madu, ditambah air dan diminum.

8. Minum air kayu manis

Rendam 1 atau 2 kayu manis dalam segelas air panas dan minum sedikit-sedikit. Kayu manis juga membantu masalah diabetis

9. Kumur-kumur dengan air garam

Disediakan dengan melarutkan sesudu garam dengan secawan air suam.

Selamat mencuba. Jika batuk berpanjangan dinasihatkan untuk mendapatkan rawatan segera.


“Kaki Tangan Bertukar Hitam, Sebelah Tangan Mereput & Terpaksa Dipotong.” Derita Kencing Manis Kronik & Jangkitan kuman, Sebaknya Baca Kisah Wanita Ni

Berat mata memandang, berat lagi bahu yang memikul. Bayangkan hanya dalam tempoh empat bulan semuanya berubah. Jika empat bulan lalu mereka sekeluarga masih boleh gembira melancong bersama, namun hari ini isterinya hanya terlantar tanpa boleh melakukan apa-apa. Segala urusan termasuk memandikan dan membersihkan isteri wanita ini dilakukan oleh suaminya.

Kaki dan tangannya mengering dan kehitaman. Ustaz Zaheer Zainal yang menziarahi wanita berkenaan berkata, asnaf ini menangis mengenangkan nasibnya.

“Dalam masa empat bulan kaki dan tangannya bertukar hitam. Lebih menyedihkan sebelah tangannya mereput dan terpaksa dipotong.

“Menurut cerita asnaf itu, sakitnya berpunca dari bakteria yang sangat aktif dan ganas. Dia ini mengidap kencing manis kronik. Sehingga kini, doktor masih mencari cara untuk merawat asnaf ini.

Kata Ustaz Zaheer lagi, melihat isterinya menangis, si suami turut menangis mengenang nasib isterinya yang amat mengejutkan ini. Suami inilah tempat bersandar si isteri yang tak mampu mengurus diri sendiri.

Penulis sebak mendengar cerita Ustaz Zaheer. Pastinya lebih sebak mereka yang menanggung ujian ini.

Allahuakhbar, bantulah mereka mendapat jalan kesembuhan. Bersamalah kita doakan keluarga ini tabah.

Alhamdulilah, asnaf miskin ini menerima bantuan dari Zakat Selangor sejak tahun 2018 iaitu menerima bantuan kewangan bulanan (RM400 sebulan) serta makanan bulanan

Melihat kepada penyakit kencing manis kronik dan juga jangkitan kuman pada kedua-dua belah tangan dan kedua-dua belah kakinya, bantuan perubatan akan dipertimbangkan untuk mereka. Alhamdulillah, syukur.

Bersamalah kita doakan semoga beliau terus tabah dengan ujian ini. ?


Fasha Sebak Lihat Anak Ikut Solat Dengan Ayah Baru. Sweetnya Keluarga Ni

Begitulah yang dikatakan, Rumahku, SyurgaKu setelah video yang dimuat Fasha Sanda telah mengundang sebak dihati pelakon ini.

Jauh disudut hati Fasha Sanda, kebahagiaan yang dianugerahkan buat dirinya amat disyukuri.

Malah, Fasha dan pasangannya Aidil Azizi yang kini bergelar suami isteri turut berkongsi dengan peminatnya kehidudapan keluarganya.

Menerusi perkongsian video itu, yang dimuat Fasha Sandha, memperlihatkan anaknya, Putri Raysha Jemaima mengikuti Aidil yang sedang solat berjemaah bersama anak tirinya.

Rakaman video itu diambil secara diam bawa anak perempuan Fasha solat tanpa disuruh oleh sesiapa.

Keluarga bahagia

Dalam pada, rata-rata netizen memuji sikap suami Fasha Sanda yang menjaga solatnya dan menjadi contoh kepada dua anak Fasha.


Khatankan 2 Anak Sekali Gus, Ibu Ni Kongsikan Kelebihannya & Siap Bagi Tip Sebelum Dan Selepas Lagi. Memang Praktikal!

Biasanya kalau berkongsi cerita dengan ibu-ibu yang pernah menjaga anak-anak yang berkhatan, umumnya pengalaman ibu adalah dengan menjaga seorang anak. Menyantuni anak dalam tempuh tersebut, mungkin mudah kerana kita boleh tumpukan perhatian sepenuhnya padanya.

Namun perkongsian kali ini sedikit berbeza, bila mana ibu ini mengambil keputusan untuk mengkhatan kedua-dua anaknya secara serentak. Pasti ada kebaikan bila mana ibu ini berbuat demikian.

Ingin juga kita ketahui apa persiapan yang dilakukan sebelum dan selepas sesi berkhatan tersebut. Jom baca perkongsian daripada puan She Shaida ini untuk manfaat bersama.

Eh! Senang ke nak jaga 2 org anak yg khatan serentak?..hehe…sng je..bila dua2 berpantang maka tak timbul isu menyakat…huhu..aman damai. Bila sorang dah rasa cergas n kuat automatik je yg sorang lg pn dah sama sihat.

Bukan persediaan drpd segi fizikal dan mental je tau yang Mak Ayah kena tekankan kpd anak2 bujang. Sebelum2 tu dah citer lah kat anak kebaikan berkhatan Ni supaya minda mrk lebih terbuka. Saya share pengalaman saya...

Sebelum

1. Pastikan anak dpt rehat yg cukup. Kalau dpt sesi petang so paginya jgnlah bawa pi meronda pula.

2. Makan dan minum yg cukup.

3. Bersihkan diri…bagi wangi satu badan. Siap buang air kecil dan besar tau.Pakai seluar yg longgar..bg pengudaraan baik ?

Semasa– ayah yg follow masuk bilik doc
1. Tenangkan anak,suruh baca al-fatihah dan selawat.
2. Bacakan ayat kursi tiupkan Kat ubun2

Selepas
1. Lepas sesi tu masih blh sengih2 lagi sbb masih ada ubat bius. Mak ayah blh bertenang lagi…baringkan anak kat tempat yg selesa dr segi pengudaraan dan pencahayaan.

2. Utk lekakan anak2, sediakan siap2 bhn bacaan yg diorg suka mcm komik ke atau permainan yg diorg blh main sambil baring macam robot yg blh transform jd kereta, maze puzzle box dsbnya…

3. Bab mkn,menu mcm sy berpantang lah..ikan singgang/pindang menu wajib.ataupun bakar je..Lebihkn sayuran dan buahan. Makan bersuap mmg berselera..layanan tip top ibu bg tau sbb skali seumur Hidup je..

4. Bab kebersihan…yg ni sgt penting! Kami memilih kaedah konvensional..yg jahit tu. Pastikan kena sentiasa bersih dan kering setiap Kali keluar toilet. Yg ni mmg part ibu ar..jadi misi.

5. Awal2 tu anak2 mcm takut2 nak buang air..so kenalah rajin2 ingatkan anak jgn tahan rasa n buang air kecil/besar tu. Blh buat sapuan nipis atau minyak angin kat perut.

6. Satu lg..Kena galakkan anak2 bangun berjalan n exercise..jgn baring je

Seminggu je insyaallah dah blh baik n sarung seluar panjang!


Jangan Salah Simpan Ubat, Dr Ini Ajar Kaedah Yang Betul. Take Note!

Pengambilan ubat dengan kaedah yang betul amat penting bagi memastikan kesan perawatan mencapai kesan terapeutik yang diingini.Namun begitu, cara penyimpanan ubat yang selamat dan betul juga penting kerana ia dapat memastikan kualiti, keberkesanan dan keselamatan ubat terjamin.

TIP MESTI TAHU

Berikut adalah tips cara penyimpanan ubat yang selamat dan betul:
.
1. SIMPAN ubat di tempat yang selamat dan dikhaskan supaya mudah dicari.

Menyimpan ubat di tempat yang dikhaskan akan memudahkan anda mencari ubat tersebut jika berlaku sebarang kecemasan. Selain itu, ia juga memudahkan anda untuk mengingati tempat ubat tersebut disimpan. Cara ini dapat meningkatkan kepatuhan anda untuk mengambil ubat pada waktu yang telah ditetapkan.
.
2. SIMPAN ubat secara berasingan mengikut jenis ubat seperti ubat makan (tablet, sirap dan sebagainya) dan ubat kegunaan luar (krim, salap, ubat titis mata dan sebagainya).

Mengasingkan ubat-ubatan mengikut jenis ubat dapat membantu mengurangkan kekeliruan. Mencampur aduk ubat-ubatan yang berlainan jenis boleh menyebabkan kesilapan pengambilan ubat dan juga tindak balas fizikal di antara ubat-ubatan tersebut. Jika ini berlaku, dikhuatiri kualiti ubat akan terjejas, keberkesanan ubat akan berkurang dan keselamatan pengambilan tidak terjamin sepenuhnya.
.
3. SIMPAN ubat mengikut suhu yang disarankan (sila rujuk kepada sisip bungkusan ubat). Contohnya:
.
• Dalam ruang tengah peti sejuk : 2-8°C. (Contoh: insulin, ubat titis mata, suspensi antibiotik yang telah dibancuh)

• Tempat dingin bilik berhawa dingin : 8-15°C (Contoh: kapsul gel lembut)

• Suhu bilik : 15-30°C (Contoh: ubat tablet dan kapsul)
.
Penyimpanan ubat di tempat yang betul juga boleh mengelakkan daripada ubat tersebut daripada mengalami kerosakan. Terdapat beberapa jenis ubat yang memerlukan tempat penyimpanan dengan suhu yang tertentu. Jika ubat tersebut rosak disebabkan cara penyimpanan yang tidak betul, kualiti ubat akan terganggu, keberkesanan rawatan tidak terjamin dan berkemungkinan anda juga akan mendapat kesan sampingan yang tidak diingini.
.
4. SIMPAN ubat dalam bekas yang asal, jangan tanggalkan label ubat asal yang mengandungi maklumat seperti nama ubat, kekuatan ubat, cara pengambilan, kaedah penyimpanan dan tarikh luput.
.
5. SIMPAN ubat di tempat yang tidak dapat dilihat atau dicapai oleh kanak-kanak.

Menyimpan dan meletakkan ubat jauh daripada kanak-kanak adalah cara penyimpanan yang selamat. Meletakkan ubat di tempat yang tinggi dan bekas yang penutupnya tidak dapat dibuka (child resistant cap) dapat mengelakkan kanak-kanak daripada termakan ubat yang boleh membahayakan mereka.
.
1. JANGAN simpan ubat anda di dalam kereta dalam jangkamasa yang lama.
.
2. JANGAN simpan ubat yang berlainan dalam bekas yang sama dan bercampur aduk.
.
3. JANGAN simpan ubat anda di tempat yang terdedah kepada cahaya matahari, suhu tinggi dan kawasan yang lembap seperti di tepi tingkap, di atas peti sejuk dan di dalam bilik mandi.
.
4. JANGAN simpan ubat di dalam peti sejuk kecuali diarahkan berbuat demikian.

5. JANGAN simpan ubat yang telah tamat tarikh luput, rosak atau hilang labelnya.

Sumber: Dr Zubaidi Hj Ahmad


Jus Pegaga Halia, Biasakan Minum Untuk Kulit Glowing & Rambut Sihat!

Kulit bersih tanpa jerawat tentunya menjadi impian kita sebagai wanita untuk memilikinya.

Selain perlu penjagaan wajah secara rutin, ada baiknya amalkan petua yang dikongsikan ini untuk bukan sahaja kulit akan terlihat berseri-seri malah rambut juga kurang gugur. Bukan itu sahaja,petua nan satu ini dapat membantu menjadikan badan terasa ringan.

Nak tahu apakah petuanya itu, jom baca perkongsian ini.

Hari minggu…hari membelek gambar lama. Terselit gambar lama dalam handphone saya resepi yang saya amalkan lepas bersalin anak nombor dua saya si Keisha Iman. Gambar pun tak berapa jelas ni sebab kualiti camera masa tu tak la secanggih sekarang.

Saya pernah share dah resepi ni di Fb lama saya yang mempunyai 30k follower sebelum ini. Tapi Fb tu dah hilang bersama segala tips dan petua yang ada di wall personal saya ketika itu. Tak apa ler..kita taip semulalah ya.

Ini jus pegaga halia, saya memang amalkan lepas bersalin, hasilnya badan ringan, kulit pun nampak glowing dan rambut tak mudah gugur berbanding lepas bersalin anak nombor 1 dulu. Memang nampak bezanya tu lepas amalkan jus ini.

Ada yang kata, elok jugakan kalau dibuat ulam je pegaga ni?

Ya elok…boleh ajer. Tak ada masalah pun cik puan semua. Macam saya, saya ni suka teguk jer air jus tu, mudah. Kalau buat ulam nanti bertambah pula nasi .

Bahan-bahan:

Pegaga kampung dan halia

Segenggam pegaga kampung
bersama akarnya. Tu akar tu jangan buang le, akar tu yang banyak khasiat uii…Pegaga ni saya kutip di
perkarangan rumah mertua saya je masa tu. Halia tu hirislah sebesar ibu jari.

Cara penyediaan :

Blendkan dua bahan tadi bersama 2 cawan air masak.

Tu nampak tak?
Tangan kecil si Keisha Iman masa baby. Sekarang dah tadika budaknya. Kenangan uii gambarku ini hiihi.. masa ni gigih dukung dia untuk buat jus ni.

Dah siap blend, tapiskanlah. Tapi kalau tak tapis pun ok je. Ikut tekak masing-masing la boleh telan ke tidak.

Ok siap dan boleh minum 3@ 4 minggu sekali. Bagus jus ini, tak ada apa campuran lain, memang berkhasiat dan bagus untuk mak mak yang nak glowing, buang angin, cantik lepas bersalin.

Gelas tu legend sungguh, gelas hadiah masa kawin dulu. Pecah dah gelasnya masa banjir 2014 dulu.

Ini gambar lama, so agak menggamit kenangan.

sumber : Liza Salleh


“Adik Saya Fighter Guys”. Tragedi ‘Sotong Ride’, Abang Mangsa Luah Syukur

Tak sangka dalam keriangan bercuti hujung minggu, berlaku kejadian ngeri menimpa tiga individu yang sedang berhibur di pusat ria ataupun fun fair yang terletak di Puncak Alam.

Ketiga-tiga mangsa yang terdiri daripada dua orang wanita dan seorang kanak-kanak dipercayai tercampak ketika menaiki permainan ‘sotong ride’ di fun fair tersebut.

Abang kongsi keadaan adik
Terbaru, abang kepada kanak-kanak yang terlibat dengan kecelakaan itu, Saiful Azif tampil memuat naik video mengenai keadaan adiknya.

“Adik saya fighter guys.”

Dapat dilihat adiknya yang mengalami bengkak di bahagian muka dibawa masuk ke dalam ambulans dengan menggunakan pengusung oleh pegawai perubatan.

FUN FAIR BEROPERASI TANPA LESEN

Dalam pada itu, Ketua Polis Daerah Kuala Selangor, Superintendan Ramli Kasa yang ditemui Kosmo memaklumkan bahawa fun fair tersebut diarah untuk tutup serta merta bagi siasatan lanjut berhubung kejadian itu.

Arahan itu dikeluarkan selepas polis turut berbincang dengan Majlis Perbandaran Kuala Selangor (MPKS).

Siasatan lanjut akan dijalankan mengikut Seksyen 6 Enekmen Hiburan dan Tempat Hiburan Negeri Selangor 1995 kerana beroperasi tanpa lesen.

Lah beroperasi tanpa lesen rupanya, syukur Alhamdulillah tak ada kematian yang berlaku tau. Kalau ada kematian, lagi teruk lah penganjur akan kena.

Kredit: TikTok Saiful Azif | Kosmo


“Sebagai Isteri Ini Momen Paling Best, Hilang Semua Rasa Sakit.” Lana Nordin Mengalir Air Mata Terharu Dengar Suami Iqamat Anak Kedua.

Hadirnya insan bernama anak di sisi suami isteri pastinya momen yang cukup indah untuk dikenang. Tidak kiralah anak sulung, kedua mahupun seterusnya, setiap kelahiran mereka adalah cukup bermakna.

Bagi pelakon Lana Nodin, momen paling bahagia pastinya bila sang suami mendukung dan melafazkan iqamat kepada bayi mereka. Naluri seorang ibu yang tersentuh hati membuatkan pelakon ini merasa sebak dan terharu lantas mengalirkan air mata melihat situasi tersebut.

Dia yang selamat melahirkan anak kedua dalam perkongsian di laman instagram mengakui sebak sebaik sahaja mendengar suaminya David McKienzi melafazkan Iqamat kepada anak mereka.

Lana atau nama sebenarnya Mazlina Hasan Nodin berkongsi video momen indah tersebut di akaun Instagramnya semalam (Rabu).

“Terharu dan sayu bila mendengar suami tercinta Iqamatkan seorang lagi insan yang akan menjadi penyeri dalam keluarga kami.

Lana memuat naik satu video ketika suaminya memangku anak mereka sambil melafazkan Iqamat di telinga permata hatinya. Pun begitu, Lana belum berkongsi jantina anaknya ketika ini.

Lana bernikah dengan David McKienzie atau nama Islamnya, Mohd Daud Mckinzie pada 15 Mei 2015. Mereka sebelum ini dikurniakan cahaya mata perempuan Gia Quinn McKienzie yang kini berusia 2 tahun.

Di ruangan komen Lana dihujani dengan ucapan tahniah dan peminat juga turut menyatakan rasa tidak sabar untuk melihat wajah comel bayi aktres tersebut.


Orang Lama Jaga Kecantikan, Semua Guna Bahan Ori.  Patutlah Berhasil!

Sebenarnya untuk wajah kembali berseri dan nampak awet muda biarpun tanpa solekan boleh saja menggunakan bahan-bahan semula jadi.

Bahkan inilah yang diamalkan oleh orang-orang tua kita satu ketika dulu. Apa kata kali ini kita pula amalkannya.

1. Naikkan seri muka

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Bancuhan serbuk kunyit  & madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

2. Hapuskan blackhead & whitehead

Bancuh baking soda & jus lemon

Bancuh dua sudu kecil baking soda dan 2 sudu besar jus lemon, kemudian sapu pada kawasan bermasalah terutama sekali pada bahagian hidung dan biarkan dalam 3 minit.

Selepas itu balut kedua-dua jari telunjuk dengan tisu bersih dan picit keluar whitehead & blackhead.Kemudian bilas bersih.

3. Hilangkan tanda penuaan pada wajah

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

INFO EKSTRA!

Tukar cadar dan sarung bantal Sekurang-kurangnya seminggu sekali atau 2 kali sebulan. Ini kerana minyak asli daripada rambut  ketika tidur boleh menyebabkan salah satu faktor muka berjerawat.

Ketika mandi, sila pastikan cuci rambut dahulu baru cuci muka. Ini kerana selepas mencuci muka cuci liang pori wajah akan terbuka, kandungan bahan yang ada pada shampoo ketika membilas rambut akan terkena muka.

Sekaligus membuatkan pori wajah tersumbat dan boleh mengakibatkan jerawat.


Tuan Rumah Terguris Terima ‘Salam Kaut’ Berisi Tisu, Netizen Pula Cuba Bersangka Baik Dengan Tetamu!

Tentunya cuti hujung tahun yang lalu ramai antara kita menghadiri majlis kenduri kahwin. Umumnya, dalam majlis perkahwinan akan ada ada pemberian duit salam kaut, iaitu duit pemberian ikhlas tetamu yang diundang kepada tuan rumah.

Pun begitu dengan kekerapan menghadiri majlis kahwin yang diadakan, timbul juga beberapa persoalan tentang berapakah yang ‘wajar’ bagi wang ‘salam kaut’ harus diberikan?

Meskipun tiada nilai tetap untuk dimasukkan ke dalam sampul tersebut, lazimnya tetamu faham sendiri untuk meletakkan sejumlah wang bagi tujuan untuk membantu meringankan sedikit kos yang ditanggung oleh tuan rumah. Barangkali dengan melatakkan RM10-RM20, atau pun RM5 dirasakan paling wajar.

Namun lain pula kisahnya yang terjadi pada seorang individu ini selaku tuan rumah apabila membuka isi sampul yang diperolehi daripada salah seorang tetamu yang bertandang di majlis perkahwinan, bukan wang yang diisi tetapi lipatan tisu semata-mata.

Jelasnya lagi, memang sebagai peganjur majlis tidaklah mengharapkan apa-apa daripada tetamu. Namun perbuatan tetamu seperti dengan memasukkan tisu tandas ke dalam sampul, ujarnya membuatkan hatinya terguris.

Berbalik pada tujuan kita undang tetamu untuk apa… Adakah untuk jamu tetamu atau mengharapkan pulangan-Netizen

Menjengah di ruangan komen , rata-rata warganet melihat daripada sisi positif dengan bersangka baik walaupun ada sebahagiannya  turut berasa kecewa dengan tindakan tetamu tersebut.

Arwah abah aku pon pernah dapat macam ni. Berbalik pd tujuan kita mengundang tetamu untuk apa. Adakah untuk menjamu tetamu atau mengharap pulangan.

Pernah dapat camni. Kami gelak je. Takda apa sangat la. Bukan semua berduit. Niat sedekah insyallah rezeki bertambah 😇😇

bersangka baik jer awak,maybe dye xde duit waktu tu,nk salam kosong takut malu..maafkan dia ya

pnh kena mse mjlis kwen,salam keruk..jmpe tisu n kad kwen blik simpan dlm smpul..tula x bgi pn xpe kot,just mkn jla..


Manfaatkan Waktu Antara Maghrib Dan Isyak. Masa Tak Banyak! Ibu Ini Berkongsi Pendapat. Deep!

____________________________________________________________________

Jikalau kita biasa dengar tips rumahtangga yang soleh dan musleh, antara satu kuncinya ialah memanfaatkan waktu antara Maghrib & Isya’ dengan sebaiknya.

Sayang kalau pada waktu ini dihabiskan dengan berkocohan di dapur untuk memasak, atau duduk bersidai di depan televisyen menonton lakonan pelakon yang tidak menjaga ikhtilat dan aurat.

Wahai ibu bapa,
Jangan harapkan sepenuhnya pada ustaz ustazah ajar anak solat, mengaji, ilmu agama.

Jangan bila maghrib tiba, kita sekadar kerahkan anak solat cepat, mengaji! Sedangkan si ibu duduk leka menonton drama duniawi. Si bapa leka menghadap game di telefon pintar.

Siapa orang yang kita kagumi keluarganya? Kita sejuk lihat cara didikan keluarganya?

Ustaz Ebit Liew yang sentiasa santun dan menghargai dengan anak isteri?

Ustazah Datuk Dr Norhafizah Musa yang walau sibuk ke sana kemari dengan dakwah, urusan rumahtangga namun masih mampu menggenggam status Doktor Falsafah?

Ustazah Fatimah Syarha yang menginspirasikan Projek Mega Dalam Rumah untuk mendidik anak jadi hafiz hafizah sejak kecil?

Kalau kita perhalusi… agaknya apa yang mereka isikan semasa waktu 7-9 malam?

Ya.. tentulah dengan solat berjemaah & majlis taklim sesama keluarga. Waktu itulah suami menyemak bacaan al-Quran anak isteri, tasmi’ hafazan, atau berjemaah di masjid, mendengar kuliah agama dan sebagainya.

Hal ini kerana 2-3 jam ini adalah waktu yang kritikal. Waktu ini sahaja yang selalu mengumpulkan semua anggota keluarga bersama sementelah seharian mungkin sibuk dengan kerja dan persekolahan.

Malah, kalau berziarah ke rumah orang alim, televisyen hanyalah hiasan yang dibuka hanya apabila tetamu berkunjung ke rumah. Selebihnya perhiasan rumah lebih kepada rak buku yang bersusun-susun dipenuhi buku ilmiah & kitab-kitab ibarat perpustakaan mini.

Hiburan mereka adalah buku dan al-Quran!

Saya menulis bukan kerana saya bajet bagus. Astaghfirullah, jauh sekali. Terpulanglah sekiranya ada yang kata, poyonya tak ikut drama tv waktu senja. Atau bajet alim. Atau ketinggalan zaman tak ikut trend terkini.

Ada ramai yang kata, mereka tengok drama bukan waktu maghrib pun. Dah download dan lihat di waktu lain. Ya begitulah, tentu ada sahaja alasan untuk kita memenangkan pilihan kita.

Sayangnya, kalaulah kita boleh spend masa itu untuk hal pembinaan diri yang lain. Umpamanya membaca buku ilmu baitulmuslim & parenting.

Cuba tanya diri kita, berapa banyak buku ilmiah atau pembinaan diri yang kita berjaya habiskan dalam masa sebulan? Berapa banyak pula buku yang kita baca, ceritakan kepada anak-anak?

Saya berpendapat, sekiranya kita mahu menjadi orang yang hebat, ikutlah cara orang hebat mengemudi hidup mereka.

Untuk itu, tinggalkanlah perkara yang tidak membina keimanan, ubahlah rutin hidup kerana dari situ akan lahirnya akhlak dan jati diri.

Mulakanlah dari dalam rumah sendiri. Tentunya dengan menjaga tautan hati sesama suami, isteri dan anak-anak. Dan tali ikatan yang paling kukuh ialah dengan keimanan. Tentulah ini diraih dengan aktiviti yang di dalamnya mengingatkan kita dengan Tuhan. Solat berjemaah, taklim, bacaan al-Quran, misalnya.

Kerana sifirnya, “merapatlah kamu dengan al-Quran & tahajud, serapat mana kamu mahu kebahagiaan merapatimu.”

Masa kita tak banyak, sedangkan tanggungjawab kita melebihi masa yang kita ada. Manfaatkanlah masa dengan sebaiknya.

Kerana kita akan ditanya, masa yang kita ada, dengan apa kita telah isikannya?

Kerana masa kalau tak dihabiskan untuk iman & agama, ia tetap akan habis BUKAN untuk iman & agama.

.Saya berpesan untuk diri sendiri juga yang selalu lalai & leka juga. ?

Cuma pendapat peribadi. Tak setuju tak apa.


Cara Mudah Tanam Terung Guna Pasu Tepi Rumah, Berbuah Lebat. Lelaki Ini Tunjukan Tipsnya. Sesuai Untuk Newbie!

Ketika ini kita masih kekal di rumah bagi pelaksanaan Perintah Kawalan Pergerakan (PKP) bagi mengekang penularan wabak Covid-19. Jadi bagi yang suka berkebun boleh cuba menanam pokok terung.

Tidak perlu tanah yang luas, hanya mengunakan pasu sahaja. Namun untuk berkebun ni kena ada ilmu dan cara yang betul bagi memastikan tanaman subur.

Ikuti perkongsian lelaki ini cara menanam terung dalam pasu.

KAEDAH TANAM TERUNG.
Siapa tak suka kalau pokok terung menjadi seperti ini kan? Saya suka untuk berkongsi dengan tuan/puan berkaitan dengan penanaman terung di dalam pasu. Saya tanam terung ini sekitar empat hingga lima pasu sahaja. Kenapa pasu? Kerana saya tinggal di rumah taman. Tak cukup tanah. Jadi saya kongsikan serba sedikit pengalaman dan caranya.

1. Penyediaan bekas dan medium.
Saya hanya menggunakan pasu yang dibeli di kedai eco. Manakala medium yang saya gunakan ialah tanah campuran yang terdiri daripada tanah hitam sawit, tanah merah bakar, sekam mentah dan bakar dengan nisbah 2:1:1. Sambil itu saya akan gaulkan dengan dua sudu makan baja organik seperti mana yang saya gunakan iaitu BAJA NLEGROW Gaulkan dan siramkan setiap hari sehingga tiba hari pemindahan anak pokok. Kaedah ini saya anggap sebagai baja lapik bertujuan untuk “menghidupkan tanah” melalui mikrob yang ada pada baja.
2. Penanaman pokok.
Setelah anak pokok yang disemai sudah cukup tiga minggu, saya pindahkan ke dalam pasu. Gaulkan tanah dan terus pindahkan anak pokok. Pada peringkat ini saya belum beri sebarang baja kerana sudah ada baja lapik seperti mana point pertama.
3. Penjagaan.

Setelah dua minggu selepas tanam atau dalam bahasa pertanian, (HST), saya berikan lagi baja sebanyak dua sudu makan. Dan begitulah setiap dua minggu sekali aktiviti pembajaan saya. Saya tidak gunakan baja kimia kerana, saya lebih suka menggunakan baja organik. Selamat.
Setiap tiga hari sekali, saya akan membuat semburan organik seperti mana yang telah diajar di dalam group ini. Selain itu, penggunaan cuka kayu juga dilakukan secara berselang-seli.
Booster yang paling kerap saya gunakan ialah, booster yang dibuat secara mudah iaitu menggunakan yakult dan telur ayam. Cuma berbeza dengan orang lain, saya tambah sedikit molasess untuk menjadikan baunya lebih harum dan manis sedikit. Kurang bau hanyir.
4. Pemangkasan.
Saya kerap melakukan pemangkasan “ringan” untuk membuang daun-daun yang lebar supaya cabang baru dan putik bunga cepat keluar. Sesetengah orang berpendapat, kalau dibiarkan sahaja daun lebau tu, jadinya mabuk daun.
5. Lalat buah.
Ada juga kes terung yang terkena serangan lalat buah. Simptomnya ialah, buah terung berlubang dek serangan lalat buah. Jadi saya kawal melalui penggunaan perangkap lalat buah. Alhamdulillahh, berkesan. Sebaik-baik elakkan penggunaan semburan kimia.
6. Siraman.
Saya akan menyiram dua kali sehari iaitu setiap pgi dan petang. Kalau kebetulan hari hujan, memang tak siram lagi kecuali medium nampak kering. Yang penting, pastikan medium selalu lembab. Kalau tak, daun akan layu. Kalau ada modal yang lebih, boleh gunakan sistem siraman automatik.
7. Kebersihan.
Pastikan daun yang dipangkas atau ada daun yang gugur ambil dan buang jauh-jauh. Kerana kalau dibiarkan akan menyebabkan pokok mudah terkena penyakit. Kalau sekitar pasu dah bersih, mat pun sedap memandang.
So, itulah sahaja perkongsian ringkas dari saya tentang tanaman terung di tepi rumah. Selamat mencuba ya.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Sheikh Muszaphar Susun Jadual Anak Sebelum Outstation, Dr Halina Mengadu Nak Demam Bikin Ramai Terhibur!

Terbaru dalam perkongsian Datuk Dr Sheikh Muszaphar menerusi laman instagram, suami kesayangan Datin Dr Halina ini kini sedang berada di Jakarta atas urusan kerja.

Sememangnya , Angkasawan Negara ini sejak dahulu lagi sudah diketahui ramai, seorang bapa penyayang yang membuatkan ramai kagum dengan caranya membesarkan anak.

Tidak hairanlah, dia sedari awal sudah menyiapkan jadual bagi memudahkan isterinya menguruskan anak-anak mereka apabila dia tiada di rumah.

Leaving for Jakarta

perkongsian tersebut meraih perhatian ramai. Rata-rata kagum dengan cara Sheikh Muszaphar yang cukup teratur dalam pengurusan anak-anak.

Tak kurang yang terhibur dengan reaksi Dr Halina yang kini sedang bercuti bagi menguruskan anak-anaknya. Dia mengadu terasa mahu demam bila mana dirinya terpaksa mengambil alih tugas suaminya selama ini.


“Dapur Berlantai Tanah Tapi Bersih.” Wanita Ni Kongsi Kisah Asnaf  Perlu RM7K Untuk Buat Dapur Yang Selamat & Selesa!

“ Datanglah pada bila-bila masa pun, rumah ini memang sentiasa bersih dan kemas. Jadi mereka susah bukanlah kerana sikap … “
Inilah syurga pasangan muda yang mempunyai empat orang cahaya mata berumur diantara 9 , 7 , 3 dan 1 tahun.
Kita setuju dengan pendapat komuniti setempat yang telah memanjangkan kisah keluarga ini kepada kita. Jarang sekali kita temui rumah yang dhaif sebersih ini.
Biarpun dapur cuma berlantaikan tanah .. namun dijaga bersih. Ada ruang basuhan di hujung dapur .. tetapi tiada sebarang bauan yang kurang menyenangkan pun.
Ruang ibu rumah , rumah batu dibuat sendiri seadanya dan hanya langsir menjadi pemisah bilik . Apa yang ada di dalam rumah ini juga pemberian orang. Diterima dengan besar hatinya oleh mereka suami-isteri.
Pasangan ini mengambil keputusan menyiapkan ruang dapur rumah mereka dengan bahan yang ada disekeliling seperti kayu batang pinang, zink terpakai, buluh dan lain-lain kerana tidak mampu lagi membayar sewa rumah yang mahal.
Mereka membuat keputusan berpindah ke rumah yang didirikan di atas tanah orang tua ini hampir setahun yang lalu.
Si suami baru saja dua minggu bekerja di sebuah kedai welding dengan gaji hari. Sebelum ini, beliau bekerja di sebuah kedai welding di bandar dan dibayar RM50 sehari. Tidak tahan berulang alik berjam-jam setiap hari dengan motosikal, beliau nekad berhenti kerja dan bekerja di kampung saja.
Bila ditanya tentang gaji di tempat baru … beliau menjawab dengan nada yang perlahan ..
“ Jujur saya cakap … saya takut nak tanya tentang gaji. Takut nanti taukeh tak mau terima saya pula …”
Hajat dipanjangkan utk kita membantu menyiapkan ruang dapur rumah pasangan ini termasuk pendawaian dan penyambungan bekalan elektrik. Mujurlah tiada bil utk bekalan air bersih kerana datangnya dari bukit dan disalurkan ke kampung di bawah projek “ air muafakat “.
Atas sebab itu, maka Sedekah Jumaat kita hari ini kita niatkan untuk membina dan menyiapkan dapur rumah milik Encik Mohd Fitri Bin Md Kassim dan keluarga. InsyaAllah … kerja-kerja pembinaan akan bermula ahad ini.
Mudah-mudahan dengan berkat sedekah kita ini akan memberikan kediaman yang lebih selesa buat mereka anak beranak.
Kita permudahkan orang .. InshaAllah satu hari akan ada insan yang Allah S.W.T kirim untuk mempermudahkan kita kelak .
Jumaat yang barakah, salam dan selawat buat Junjungan Besar kita …


Elak Stigma Anak Bijak Peroleh Semua A. Stop Jadikan Anak-Anak Bahan Uji Kaji!

Di Malaysia, kita menjulang pelajar yang memperoleh semua A di dalam subjek ibarat raja. Pandangan stereotaip ini memberi impak kepada satu bentuk budaya yang mana ibu bapa hendak anak mereka memperoleh semua A sebagai penanda aras atau definisi lain untuk berjaya. Sedar tak sedar, pertandingan antara ibu bapa dah lama berlaku dalam masyarakat kita. Anak siapa paling cepat dan pandai baca. Anak siapa yang boleh menghafal dengan sempurna. Anak siapa boleh jawab matematik dengan pantas. Anak siapa dapat straight A dalam peperiksaan.  Nombor berapa dalam kelas. Sukan menang ke tak? No 1 ke 2?

Hukum mudah inilah menjadi fahaman dan pegangan bangsa Malaysia setelah sekian lama. Dulu boleh mengira 1 hingga 20, sekarang sampai tidak terkira bintang yang dikira. Dulu boleh hafaz Al-Fatihah sahaja, sekarang surah pendek lain dalam minda. Dulu boleh berjalan, sekarang mampu berlari sampai tak terkejar kita.

Bahan eksperimen

Hazhari Ismail, Pensyarah merangkap Ketua Program Pendidikan Awal Kanak-Kanak di Universiti Sultan Azlan Shah (USAS)  mengakui ramai ibu bapa yang berlumba-lumba untuk memastikan mereka menang dengan persaingan antara rakan-rakan dan boleh menayangkan trofi ‘anak cepat membaca seawal 3 tahun’.

“Ini kesalahan ibu bapa, meletakkan anak-anak sebagai satu bentuk bahan uji kaji untuk eksperimen mereka sendiri. Jika kita bereksperimen, kadang-kala tujuan dan objektif eksperimen tidak tercapai. Maka, kita boleh melakukan eksperimen sekali lagi buat kali kedua, ketiga dan seterusnya. Namun, anak-anak ini jangan disamakan. Kita menggadaikan masa depan mereka yang tidak boleh diulang.

“Apalah gunanya jika anak bijak dalam perkembangan ilmu, tetapi tidak boleh mempercayai ibu bapa kerana sejak kecil asyik berenggang? Maka, jika kelas tambahan itu membabitkan aktiviti interaksi ibu bapa dan anak-anak, ia digalakkan. Tapi untuk seawal 2 tahun, ceriakanlah hari mereka di rumah, boraklah dengan mereka, rekreasi bersama dan sebagainya merupakan aktiviti terbaik sebagai cerminan seorang ibu bapa yang baik.

Apabila bercakap mengenai kelas tambahan, ia mempunyai definisi yang berbeza. Jika kelas tambahan itu merujuk kepada pendedahan skil seperti bermain piano atau instrumen muzik yang lain, atau kelas seni mempertahankan diri dan aktiviti fizikal yang lain; maka itu amat digalakkan. Atas dasar kelas seperti ini rata-ratanya tiada di sekolah. Menjadi kebimbangan hari ini ialah kelas tambahan yang diberikan seperti kelas membaca dan menulis di peringkat awal kanak-kanak sesuatu yang tidak perlu. Ia masih awal.

“Cadangannya, di peringkat pra sekolah atau tadika, mereka hanya diperkenalkan atau didedahkan konsep membaca dan menulis atau pra-membaca dan pra-menulis. Contoh aktiviti pra-menulis seperti melantunkan bola yang bertujuan untuk meningkatkan daya koordinasi tangan dan mata. Maka, apabila kanak-kanak bermula untuk memegang pensel dan menulis nanti, adalah mudah bagi mereka membiasakan diri. Atau pun menyambungkan titik-titik yang membentuk sebuah lukisan atau tulisan yang bermakna. Ini sepatutnya didedahkan kepada anak-anak. Malangnya, ibu bapa masih tidak faham,” ujar Hazhari lagi .

Ibu bapa guru pertama

Kita tidak mahu melahirkan anak-anak bersifat robot, tiada jiwa dalam segenap ilmu yang dipelajarinya. Mereka perlu diberikan pembelajaran yang bersifat ‘welcoming’ anak-anak ini sedar menimba ilmu bukan suatu paksaan. Teringat saya akan cara Nabi Muhammad SAW menyarankan ibu bapa mendidik anak-anak untuk bersolat. Hanya seawal 7 tahun, kanak-kanak perlu didedahkan dan diajar untuk bersolat, dan selepas tiga tahun barulah mereka berhak untuk dihukum jika tidak menunaikan solat.

Tempoh 3 tahun ini Islam melihat sebagai tempoh untuk kanak-kanak mencuba,menerima, menghayati ilmu yang baru. Perkembangan seawal 7 tahun pada zaman nabi ketika dulu tidak pernah berubah di telan zaman, sama seperti kanak-kanak 7 tahun sekarang. Jadi, benarlah kita perlu percaya perkembangan anak itu secara kolektifnya adalah sama. Ibarat sebuah gelas yang berisi air, sebagai ibu bapa kita perlu mengisi air sedang elok dengan saiz gelas. Jika tidak, air akan tertumpah, dan mengotorkan sekeliling. Kita tidak mahu melihat anak-anak kita membesar sebagai insan sebegitu.

Di dalam kamus psikologi kanak-kanak, galakkan atau (reinforcement) adalah benda yang perlukan untuk membentuk tingkah laku kanak-kanak yang positif. Galakkan boleh jadi pelbagai seperti pelukan, ciuman dan pujian. Kadang-kadang ibu bapa tidak perlu gunakan wang ringgit untuk mengumpan kanak-kanak supaya berlaku baik. Tidak perlu memberi hadiah apabila mereka berjaya menghabiskan sesuatu tugasan.

Ibu bapa model terbaik

Seterusnya ialah penglibatan ibu bapa. Ambil tahu apa yang anak-anak lakukan di sekolah. Letak kepercayaan kepada anak-anak tidak bermaksud memberikan mereka kebebasan sepenuhnya, tetapi tegas dan meletakkan disiplin sebagai asas utama. Jadilah pendengar yang baik kepada mereka. Kalau bukan kita, nescaya mereka akan mencari kawan-kawan dan ia akan berlanjutan sehingga peringkat dewasa di mana tiada lagi ruang untuk ibu bapa di hati mereka. Menjadi model yang terbaik di hadapan kanak-kanak, juga di belakang mereka.

Guru pertama sepatutnya ibu bapa. Bukan guru di sekolah. Jangan serahkan bulat-bulat kepada guru tentang pendidikan anak-anak. Masuk campur. Biar anak-anak rasa dihargai. Tanya apa mereka belajar di sekolah ketika berada di rumah. Benarlah kanak-kanak itu ibarat kain putih. Ibu bapa yang mampu mencorakkannya. Saya suka konsep kerja rumah yang sebenar. Bukanlah kerja rumah seperti membuat latihan matematik lima muka surat, atau menulis huruf tertentu berulang kali, tapi kerja rumah yang dimaksudkan adalah kerja rumah bersama ibu bapa. Kerja rumah yang melibatkan ibu bapa dilihat mampu meningkatkan kepercayaan kanak-kanak dan mengeratkan hubungan antara ibu bapa dan anak-anak

Kanak-kanak itu berbeza, ada yang ketinggalan, ada yang belajar kerana terpaksa. Inilah yang dikatakan drilling.  Kanak-kanak mendengar sahaja dan tiada interaksi antara murid dan guru. Mereka diajar teknik menghafaz dan apabila selesai menghafaz, kita katakan mereka sudah berjaya. Sedangkan, mereka tidak faham apa yang mereka pelajari dan tidak menggalakkan mereka untuk terus berfikir.

Anak bijak

“Bayangkan jika anak-anak terpaksa belajar subjek-subjek yang lain, sedangkan kemahiran asas masih belum dikuasai sepenuhnya. Ia akan membantut dan memburukkan lagi perkembangan mereka dan menutup niat untuk terus belajar. Tiada siapa suka konsep memaksa. Jadi, kenapa kita perlu memaksa? Nanti yang dikejar tak dapat, yang dikendong berciciran.

“Begitu juga dengan konsep pengasingan kelas. Di peringkat tadika sampai lah ke peringkat universiti. Pengasingan kelas ini terbahagi kepada dua (2) bagaimana ia boleh diasingkan,iaitu secara choronological grouping (Umur) dan vertical grouping (perkembangan). Selalunya, dari peringkat prasekolah sehinggalah ke menengah, kita dibiasakan dengan konsep choronological grouping iaitu pengasingan mengikut umur. Kemudian, barulah kita guna vertical grouping iaitu kita asingkan ikut development (kepandaian).

Justeru, sebagai ibu bapa, anda mempunyai kuasa untuk menghentikan segala dogma yang mana anak yang bijak adalah anak yang memperoleh semua A di dalam semua subjek. Ini adalah pandangan yang tidak bijak dan tidak benar. Abaikan semua persepsi masyarakat, tidak perlu membanding bezakan pencapaian anak-anak kita dengan anak orang lain, juga di antara anak-anak kita sendiri. Percayalah, setiap anak itu berbeza. Maka, bukan tugas kita untuk membeza-bezakan mereka.


“Ditinggal Ibu Dengan Surat Beranak, 5 Helai Lampin & Mula Kerja Di Lorong Umur 12 Tahun. Ustaz Ebit Lew Kongsi Luahan Mak Nyah. Sebaknya!

Keperitan hidup dibuang ibu sendiri sendirian ketika usia masih kecil hanya Tuhan yang tahu. Lebih memilukan dia sudah terjebak dengan dunia hitam bila mana terpaksa bekerja di lorong tatkala usia 12 tahun.

Disebabkan itu dia terjebak dengan dunia kotor apabila bergelumang dalam komuniti lesbian, gay, biseksual dan transgender (LGBT).

Namun, nun jauh di hati tetap terselit rasa dosa dan ingin berubah. Justeru, dia baru-baru ini mengikuti program bersama penceramah bebas, Ustaz Ebit Lew yang mengambil pendekatan bersama mereka dalam kemMakNyah.

Individu yang dikenali dengan nama Mas menerusi video di Instagram Ustaz Ebit Lew, dia memberitahu telah mula memelihara solat dan timbul rasa rindu hendak bertemu ibu ayahnya walaupun tidak pernah berjumpa.

“Saya memang rindukan mak ayah walaupun tidak berjumpa. Sebelum ini memang tidak rasa rindu, tetapi bila saya mula solat, saya selalu rindu.

“Saya rasa mereka ada dekat dengan saya, saya ada simpan lagi surat beranak tetapi saya belum ada kekuatan untuk mencari mereka,” katanya.

Mengulas mengenai pengakuan Mas tersebut, akui Ustaz Ebit Lew perasaan sebak tidak dapat ditahan apabila  mendengar sesi hati ke hati bersama golongan tersebut selama tiga hari dua malam di sebuah resort.

Menurut Ustaz Ebit Lew lagi, Mas yang berusia 26 tahun telah kembali kepada jalan ALLAH SWT dengan mengambil masa tiga hari sahaja malah kini telah mendirikan solat lima waktu tanpa gagal.

“Sebak dan akhirnya semua menangis… sesi hati ke hati bersama maknyah transgender 3hari 2malam. Ini malam pertama. Mas 26 tahun, kali pertama saya jumpa beberapa bulan lalu dan beri masa 3hari di jalan Allah.

“Kini solat 5 waktu.tak tinggal solat.. Ditinggalkan ibu dengan surat beranak, 5 helai lampin,susu…..mula kerja lorong dari umur 12 tahun. Bila mula jaga solat rasa rindu nak jumpa mak ayah walau tak pernah jumpa.

“Semua tak tahan menangis rasa rindu pada Allah dan ingin menjadi anak yang baik..Allahuakbar..ramai yang hadir..solat fardhu dan qiamulail semua datang awal..Allahu,”ujar Ustaz Ebit Lew lagi.


3 Hari Turun 3Kg Bila Amal Petua Ni, Paling Syok Bukan Diet Ektrim. Mudah Sangat Suami Isteri Buat!

Bimbang dengan berat badan yang semakin bertambah, bolehlah mencuba petua yang dikongsikan oleh Puan Fatin ini.

Menurutnya, dia menyediakan minuman herba tersebut pada awalnya untuk diberikan kepada suaminya yang mengalami masalah berat badan. Dan siapa sangka, baru 3 hari amalkan sudah nampak perubahan yang positif.

Untuk itu, buat ibu-ibu yang ingin kembali langsing apa kata mencuba untuk amalkan petua ini. Jom semak perkongsiannya.

Assalamualaikum…sy bkn nk share pic mknan..tp nk share petua untk kurus..suami sy mnum air ni baru 3 hari..berat dr 88kg slrg tggl 85.5kg…

Bahan-bahan yang diperlukan
bunga cengkih – 7 biji *
kulit kayu manis – 1 batang *
halia – 3 hiris (jgn bsar² nt pedas) *
serai – 2 batang *
madu – 1 sudu
lemon – 1 hiris (atau ikut kemahuan masing²)
air – 1 liter *

Cara penyediaan:

“Suami sy mnum time pg sblm srpan n mlm sebelum tido..sesuai untk suami isteri yg nk kurus n kempiskan perut..biar isteri lg cergas buat kerja rumh.”–Fatin

sumber :  Fatin Erma Idayu Hashim via MAHN


“Tahu Tak Kucing Yang Pelihara Tu Boleh Jadi ‘Mesin Pahala’ Untuk Kita. Perkongsian Wanita Ini Raih Perhatian Warganet.

Meskipun kucing adalah binatang yang comel dan manja hakikatnya masih terdapat ramai orang yang takut terhadap kucing.

Hakikatnya kucing adalah antara haiwan kesayang yang sering dijadikan peneman setia. Seperti yang kita ketahui bahawa ia adalah haiwan kesayangan Nabi Muhammad SWT.

Namun tahukah bahawa memelihara kucing ternyata mampu memberikan manfaat bagi kesihatan tubuh dan mental. Malah ia juga punca kepada rezeki yang melimpah ruah.

Berkongsi rezeki dengan makhluk Allah ini bukan sahaja mendapat ganjaran pahala tetapi akan dibalas dalam pelbagai bentuk kebaikan, bukan sahaja material dan wang ringgit. Kadang-kala kita sendiri tidak sedar akan perkara tersebut.

Begitula perkongsian wanita ini melalui pengamalan sendiri bahawa berkasih sayang sesama haiwan banyak manfaatnya.

Tahu tak kucing (semua haiwan) yg kita pelihara boleh dijadikan ‘mesin pahala’ utk kita tau.

Secara umumnya semua haiwan yg kita jumpa boleh menjadi sebab untuk kita beroleh pahala atau dosa. Terpulang kpd kita cara utk manfaatkan kehadiran haiwan-haiwan ini untuk nasib yang baik pada Hari Akhirat nanti.

Janganlah zalimi mereka.Tetapi, sayangilah mereka dan berlaku adillah. Moga-moga ia memberatkan lagi catitan amal soleh kita, amin…

Nama kucing tua saya nie “Bear”, kutip kucing jalanan nie lebih kurang 3 tahun dulu, manja melampau, suka teman org solat.

Bila tgh berdoa, die melukut diriba macam tu.. harap tgh mengaminkan doa kami sekeluarga insyaallah

MANFAAT PELIHARA SI BULUS

Selain rezeki yang melimpah ruah, memelihara haiwan yang comel ini banyak manfaatnye termasuk 1. Menghilangkan Stres
Manfaat memelihara kucing yang pertama yakni membantu menghilangkan stress. Ketika kita memelihara kucing maka kita akan lebih banyak menghabiskan waktu dengan kucing dan ketika itu otak akan melepas hormon oksitosin. Hormon oksitosin ini berfungsi untuk menciptakan rasa tenang dan rilek

2. Meningkatkan Kekebalan Tubuh
Penelitian yang dilakukan oleh National Institutes of Health menyebut bahawa anak-anak yang berada pada usia di bawah satu tahun memiliki kemungkinan kecil terpapar alergi karena interaksi dengan terhadap kucing. Kucing dapat meningkatkan kekebalan tubuh dengan menjauhkan alergi yang mungkin saja dapat menyerang tubuh.

3. Mencegah Penyakit Jantung
Mengelus dan membelai kucing akan memiliki efek menenangkan yang positif. Dengan afeksi tersebut, kucing mampu menurunkan tingkat stres dan menurunkan kecemasan. Oleh sebab itu, orang yang memelihara kucing memiliki risiko serangan jantung 30 persen lebih kecil dibandingkan orang yang tidak memelihara kucing.


Nak Buang Angin & Badan Jadi Slim, Syaratnya Buat Air Ni & Jadikan Amalan!

Mengalami perut yang tidak selesa, sebu dan badan pula terasa sengal-sengal seperti berangin satu badan, semua ini tentu memberi rasa tidak selesa. Mengurangkan rasa tersebut, selain ada yang selesa menggunakan minyak angin untuk meredakannya elok juga untuk mencuba petua ini. Caranya cukup mudah dan paling istimewa berkesan juga untuk menurunkan berat badan.

Jadi tunggu apa lagi, jom cuba!

PETUA BUANG ANGIN SAMBIL TERKURUS

Ramai betul yang mengadu kerap betul sakit-sakit urat saraf dan lenguh-lenguh habis satu badan. Actually tu semua berpunca daripada masalah angin dalam badan. Maklum la nak sendawa tak keluar, nak kentut pun tak lepas.

Adudududuu naik cekang perut ni ha kalau angin merodok dalam perut. Tapi takpe korang boleh amalkan petua ni ok!

In advance boleh terkurus juga wey! Orang yang ada masalah kegemukan tapi lambat turun tu sebab angin lah! Ha cepat amalkan k.

BAHAN-BAHAN
2 ketul halia (dihiris)
2 uncang teh hijau
Gula perang secukup rasa
Air putih

CARA-CARA

1. Rendam uncang teh dalam jag yang berisi air panas sehingga kembang.

2. Masukkan halia serta gula perang. Kacau sebati supaya semua ramuan mesra.

3. Amalkan minuman ini dua gelas (gelas kecil) sehari.

KHASIAT HALIA :
💐 Buang angin dalam badan
💐 Mengurangkan kesakitan sengugut period
💐 Merendahkan paras kolestrol
💐 Membantu penghadaman
💐 Menurunkan berat badan

KHASIAT TEH HIJAU
💐 Merupakan antioksidan yang amat bagus.
💐 Melambatkan penuaan pada wajah
💐 Memberikan tenaga yang stabil dan lebih produktif.
💐 membakar lemak serta meningkatkan kadar penggunaan tenaga
💐 Peningkatan kadar metabolisme
💐 Bagus untuk kesihatan usus

P/s : Teh hijau jenama apa pun takpe. Nana nasihatkan minum pada hari yang sama juga tau. Kalau minum sorang tuu, buat 1 uncang bubuh dalam cawan ja. Hiris 2-3 halia bubuh gula then tuang air panas.

AMARAN : Tak sesuai dijadikan minuman sepanjang hari ye. Kalau tak badan korang akan dalam keadaan hydrated then risiko ke arah kegemukkan air pulak dah.


Isteri Cerminan Suami. Jika Rasa Isteri Leceh, Menyusahkan Atau Keras Kepala, Itulah Diri Kamu Sebenarnya. Padu Perkongsian Mustapha Kamal!

Tertarik dengan kata-kata Prof Muhaya “wanita paling malang adalah wanita yang tersalah pilih suami. Sebab hidup seorang wanita yang bergelar isteri adalah mengikut acuan suaminya.

Bak kata perumpamaan, isteri adalah cerminan suami. Bagaimana baik didikan sang suami, itu yang akan ditonjolkan oleh si isteri. Begitu juga sebaliknya.

Kerana itu, menjadi tanggung jawab suami untuk memberikan ilmu agama yang cukup buat isteri dan anak-anak. Bukan sekadar menyediakan nafkah zahir batin dan juga membantu urusan rumah tangga dan sebagainya.

Perkongsian dari aktor terkenal Mustapha Kamal ini wajar dijadikan panduan buat pasangan suami isteri dalam melayari alam rumah tangga. Ringkas namun cukup padat dan bermakna bagi kita semua.

Cantik suamimu , cantiklah kamu . Elok suamimu , eloklah kamu . Beriman suamimu maka berimanlah kamu . Ahli syurga suamimu maka kamu jua ahli syurga . Begitu jua sebaliknya.

Wahai sang suami , jika kamu merasa isterimu sangat leceh , menyusahkan , keras kepala atau sebagainya . Maka , itulah diri kamu sendiri sebenarnya . Kamu yang telah mengajar , membentuk dan menyebabkan dia menjadi seperti itu .

” Lelaki yang hebat bukan yang dapat mengahwini perempuan solehah , tapi lelaki yang mengahwini wanita biasa dan berjaya bimbingnya menjadi perempuan solehah ” .

In sha Allah .


2 Tahun Tak Terima Banyak ‘Job’, Ali Puteh Sedia Berdamai Dengan Hidayah Bersyarat

Sejak kemelut dengan balu abangnya, Allahyarham Abam yakni Nor Hidayah Mohd Ali, Pelawak Ali Puteh mendedahkan dirinya melalui detik sukar dan hanya mampu bertahan dengan menggunakan duit simpanan sendiri untuk menyara keluarga.

“Sejak awal lagi kes (dengan Nor Hidayah) mendapat perhatian, memang banyak job dibatalkan. Saya juga tidak menerima banyak tawaran kerja sepanjang tempoh dua tahun kebelakangan ini.

“Pada Ramadan lalu, saya terima tawaran untuk muncul program mengaji Al-Quran di mana perlu membaca beberapa surah Al-Quran menerusi panggilan video.

“Itu saja tawaran diterima dalam tempoh itu. Saya dapat token bayaran sebanyak RM300.

“Saya sebenarnya bergantung pada duit simpanan sendiri untuk menyara keluarga dan perlu berjimat cermat kerana ada anak sedang membesar.

“Namun, saya bersyukur segala kelengkapan masih cukup.” katanya kepada media.

Dalam pada itu, bapa kepada dua cahaya mata juga terpaksa mengeluarkan wang Kumpulan Wang Simpanan Pekerja (KWSP) sebanyak RM10,000 menerusi pengeluaran khas KWSP yang diluluskan kerajaan untuk kegunaan modal bisnes.

Saya jadikan modal untuk perniagaan daging. Kalau nak diikutkan, jumlah RM10,000 itu tidak mencukupi, namun, saya buat ikut kemampuan saya.

Kali terakhir saya mencarum adalah pada 2009 ketika saya masih bertugas sebagai pengawal keselamatan suatu ketika dahulu.

Saya tidak mahu salahkan sesiapa sebaliknya meletakkan semua kesalahan kepada diri sendiri.

Mungkin ini adalah balasan Allah terhadap dosa-dosa saya yang dahulu. Allah jentik saya dengan ujian sebegini.

Justeru, Ali memberitahu dirinya bersedia untuk bersemuka dengan Nor Hidayah bagi menyelesaikan segala kekeruhan antara mereka.

Namun, Ali menolak seandainya ada pihak yang sengaja mahu menjadikan kisah mereka berdamai sebagai bahan untuk tontonan umum.

“Ada stesen televisyen mahu temukan kami, tapi bagi saya jika nak berdamai tak perlulah diberitahu pada khalayak. Biar saya lakukan sendiri.

“Dia boleh berjumpa saya untuk selesaikan segala masalah berkaitan dokumen bagi tuntutan faraid” ujarnya.

Pada Mei 2020, Nor Hidayah telah memfailkan saman fitnah terhadap Ali berhubung kenyataan di akaun Instagram yang menggambarkan dia seorang individu tidak bertanggungjawab.

Selepas dua tahun, mahkamah memutuskan Nor Hidayah menang kes tersebut dan Ali dituntut membayar ganti rugi sebanyak RM60,000.

Untuk rekod, Abam telah meninggal dunia pada 10 Februari 2020 akibat demam panas.


Kaum Ibu Jangan Mengelat Jika Diminta Buat Pap Smear. Dr Ni Bagi Sebab Kenapa Ianya Penting!

“Alahai, malunya nak buat ujian pap smear ni, boleh tak tak yah buat? Lagi pun saya ok, tak ada sakit apa-apa pun. Lagi pun selepas kelahiran anak pertama dulu saya pernah buat sekali, ini anak dah masuk tiga, tak perlulah kot, sekali cukuplah ye….”

Mungkin ini antara alasan yang diberikan oleh ramai wanita bila diminta untuk melakukan ujian pap smear. Sedangkan ujian ini sangat penting untuk dilakukan, lebih-lebih lagi inilah salah satu cara untuk dapat mengesan kenser pangkal rahim diperingkat lebih awal lagi, jika ada.

Menurut perkongsian info yang diberikan oleh Dr. hawa Fatimah, My Health Clinic Pekan & Kuantan bahawa Di Malaysia, sebanyak 60% kes kanser pangkal rahim di kesan apabila penghidapnya sudah berada di tahap 3 dan 4. Hal ini secara tidak langsung menggambarkan betapa kurangnya kadar keprihatinan rakyat Malaysia terhadap bahayanya kanser pangkal rahim.

Sangat dukacita jika kanser serviks dikesan terlalu lewat sedangkan terdapat kaedah saringan awal iaitu Pap smear. Pap Smear adalah proses pemeriksaan, pengesanan dan diagnosis awal tisu serviks yang diperlu dijalankan setiap tahun. Melalui pemeriksaan Pap smear, pengesanan awal kanser serviks bukan sahaja mudah, malah ia dapat cepat dan selamat.

Walaupun pemeriksaan Pap smear adalah mudah, selamat dan tidak menyakitkan,  namun masih ramai antara masyarakat kita yang memanandang mudah perkara ini dan sering mengabaikannya. Bayangkan, statistik dari Lembaga Penduduk dan Pembangunan Keluarga Negara (LPPKN) menyatakan 11.9% wanita enggan melakukan pemeriksaan Pap smear kerana alasan takut dan 6.9% wanita pula memberi alasan malu untuk melakukan pemeriksaan tersebut.

Oleh kerana alasan-alasan tersebut hanya 2 daripada 5 orang wanita Malaysia melakukan Pap smear secara berkala. Pemeriksaan Pap smear disarankan pada wanita berusia 21 tahun ke atas yang aktif mengamalkan hubungan kelamin. Jika hasil pemeriksaan didapati normal, pemeriksaan Pap smear dapat diulang secara berkala setiap 3 tahun sekali sehingga monopause. Namun demikian, jika keputusan tidak normal, beberapa pemeriksaan lanjutan akan disarankan demi memastikan sama ada terdapat sel kanser ataupun hanya jangkitan kuman.

Jika anda merancang untuk melakukan pemeriksaan Pap smear, pastikan

Keputusan pap smear boleh didapati dalam beberapa hari sahaja dan anda boleh berjumpa dengan doktor anda untuk penerangan lanjut. Jika negatif atau normal, ini bermaksud sel pangkal rahim anda berada dalam keadaan sihat dan tiada sel kanser dijumpai. Namun demikian, jika keputusannya adalah positif atau tidak normal, ini bererti terdapat kelainan pada sel pangkal rahim anda. Walaupun tidak normal, tidak bererti anda menghidap kanser pangkal rahim.

Jangkitan kuman pada pangkal rahim misalnya oleh chlamydia, candida ataupun gonorrhea, boleh menyebabkan sel pangkal rahim meradang dan memerlukan rawatan segera. Sesudah dirawat, sel pangkal rahim boleh kembali menjadi normal.  Sesudah rawatan selesai, doktor anda akan menjadualulang pemeriksaan pap smear bagi memastikan sememangnya tiada sel-sel kanser pangkal rahim.Jika terdapat tanda-tanda kesihatan, segeralah bertemu dengan doktor anda  bagi menjalankan pemeriksaan pap smear sebelum terlambat.

Ekstra Tips

Ingatlah bahawa didiagnosis sebagai penghidap kanser bukanlah hukuman mati. Dewasa ini, dengan perkembangan pesat dalam bidang perubatan moden mendapati berbagai-bagai cara dan usaha boleh diambil bagi mengawal dan merawat penyakit ini sehingga penghidap kanser masih mampu untuk hidup seperti biasa.

Oleh itu, saringan dan pengesanan awal kanser pangkal rahim sangat penting. Konsult doktor anda sekarang bagi maklumat yang lebih jelas tentang kanser servik dan bagaimana anda boleh mencegahnya.

sumber : DR HAWA FATIHAH, MY HEALTH CLINIC PEKAN & KUANTAN